sagorsarker/bangla-wikipedia huggingface dataset:
হ্যারল্ড পিন্টার

হ্যারল্ড পিন্টার (জন্ম অক্টোবর ১০, ১৯৩০-ডিসেম্বর ২৪, ২০০৮) একজন বিখ্যাত ব্রিটিশ সাহিত্যিক এবং মঞ্চ নির্দেশক। তিনি সাহিত্যে বিশেষ অবদানের জন্য ২০০৫ সালে সাহিত্যে নোবেল পুরস্কার পান। পিন্টার ১৯৩০ খ্রীষ্টাব্দের ১০ অক্টোবর জন্ম গ্রহণ করেন।
পিন্টার পূর্ব লন্ডনের হ্যাকনিতে জন্ম গ্রহণ করেন। পূর্ব ইউরোপীয় বংশোদ্ভূত ব্রিটিশ ইহুদি পিতামাতার একমাত্র সন্তান ছিলেন তিনি। তার বাবা হাইম্যান জ্যাক পিন্টার (১৯০২-১৯৯৭) ছিলেন একজন দর্জি; তার মা ফ্রান্সিস ছিলেন গৃহিণী।
পিন্টার তার চাচীর দেয়া ভুল ধারণা বিশ্বাস করেছিলেন যে, পরিবারটি সেফারডিক এবং স্প্যানিশ তদন্ত থেকে পালিয়ে গেছে। সেজন্য পিন্টার তার প্রথম কাব্যগ্রন্থের জন্য ছদ্মনাম পিন্টা ব্যবহার করেন। পিন্টারের দ্বিতীয় স্ত্রী লেডি অ্যান্টোনিয়া ফ্রেজারের গবেষণায় এই সাহিত্যিককে অপোক্রিফাল বলে জানা যায়; পিন্টারের দাদা -দাদীর মধ্যে তিনজন পোল্যান্ড থেকে এবং চতুর্থ ওডেসা থেকে এসেছিল, তার পরিবার ছিল আশকেনাজিক।
উৎসেচক

উৎসেচক বা এনজাইম হচ্ছে এক প্রকার জৈব অনুঘটক। গঠনগতভাবে এটি প্রোটিন জাতীয় পদার্থ। ব্যতিক্রম রাইবোজাইম এবং ডিএনএজাইম যেখানে যথাক্রমে আরএনএ ও ডিএনএ উৎসেচক (এনজাইম) হিসাবে কাজ করে। কোষের প্রায় সমস্ত বিপাকীয় প্রক্রিয়াগুলো জীবন বাঁচানোর রাখার জন্য যথেষ্ট দ্রুত হারে ঘটতে এনজাইম ক্যাটালাইসিস প্রয়োজন।
আন্তর্জাতিক প্রাণরাসায়ন ও অণু জীববিজ্ঞান সম্মিলনের নামকরণ কমিটি উৎসেচকদের ছয়টি প্রধান ভাগে ভাগ করে ছটি ইসি নম্বর নির্দিষ্ট করেন ও প্রত্যক উৎসেচককে চারটি সংখ্যা দিয়ে সঠিক ভাবে চিহ্নিত করার প্রথা প্রচলন করে। পরিমাণে পৃথিবীর অধিকতম প্রোটিন আরইউবিপি যার ডাকনাম রিউবিস্কো হলো সালোকসংশ্লেষে ব্যবহৃত একটি উৎসেচক: ইসি ৪.১.১.৩৯। দ্রততম উৎসেচকদের অন্যতম হল ট্রায়োজ ফসফেট আইসোমারেজ: ইসি ৫.৩.১.১
এই উৎসেচক প্রাণীদেহে নানাভাবে প্রভাব ফেলে। মানুষের মুখের মধ্যে যে লালারস তৈরি হয় তাতে টায়ালিন ও মলটেজ উৎসেচক থাকে। এটি খাদ্যবস্তুকে গলিয়ে হজমে সাহায্য করে। সাপের উৎসেচক সবচেয়ে বেশি থাকার কারণে সাপ অতি দ্রুত যেকোনো বড় খাবার সহজে গিলে হজম করে ফেলতে পারে তার এই ক্ষমতার মাধ্যমে। বিভিন্ন মৌল বা আয়ন উৎসেচকের কো-ফ্যাক্টর রূপে কাজ করে উৎসেচকের ক্রিয়াকে ত্বরাণ্বিত করে।
যে জৈব অনুঘটক জীব দেহে উৎপন্ন হয়ে কোষের মধ্যে বা বাইরে উপযুক্ত পরিবেশে বিভিন্ন জৈব রাসায়নিক প্রক্রিয়াকে প্রভাবিত করে তাকে উৎসেচক বা এনজাইম বলে। ১৮৭৮ সালে বিজ্ঞানী কুহন 'এনজাইম' কথাটি প্রথম ব্যবহার করেন।
অধিকাংশ উৎসেচক প্রোটিন নিয়ে গঠিত। এই প্রোটিনের সাথে অপ্রোটিন কিছু অংশ থাকে যার নাম কো-এনজাইম। প্রকৃতপক্ষে একটি সম্পূর্ণ উৎসেচক বা হোলো-এনজাইম প্রোটিন অংশ অ্যাপো-এনজাইম এবং অপ্রোটিন অংশ কো-এনজাইম নিয়ে গঠিত হয়।
কয়েক প্রকার ভিটামিন, কয়েকটি মৌল, যেমন জিঙ্ক বা দস্তা, কোবাল্ট, কপার বা তামা ইত্যাদি এবং কয়েক রকম বিশেষ যৌগ, যেমন: নিকোটিন্যামাইড অ্যাডেনিন ডাইনিউক্লিওটাইড কো-এনজাইম হিসেবে উৎসেচকের সঙ্গে যুক্ত থেকে উৎসেচকের কর্মক্ষমতা যোগায়। এসব ক্ষেত্রে উৎসেচক থেকে কো-এনজাইম বাদ পড়লে উৎসেচকটি কর্মক্ষমতা হারায়।
অনুঘটক অজৈব উপাদানে গঠিত কিন্তু উৎসেচক জৈব উপাদানে গঠিত। অনুঘটকের সক্রিয়তার জন্য কোন কো-ফ্যাক্টর থাকে না। উৎসেচকের সক্রিয়তার জন্য অনেক সময় কো-ফ্যাক্টর বা কো-এনজাইম প্রয়োজন হয়। অনুঘটক বেশি তাপে সহজে নষ্ট হয় না। কিন্তু নির্দিষ্ট তাপমাত্রার বেশি তাপে উৎসেচক নষ্ট হয়। অনুঘটক জীবদেহে উৎপন্ন হয় না।, অন্যদিকে জীবদেহে কোষের প্রোটোপ্লাজমে উৎসেচক উৎপন্ন হয়। অনুঘটক সহজেই ঝিল্লী ভেদ করে, কিন্তু উৎসেচক ঝিল্লি ভেদ করে না।
অ্যাপো-এনজাইম উৎসেচকের প্রোটিনযুক্ত অংশ, কিন্তু কো- এনজাইম হলো এনজাইমের প্রোটিন বিহীন অংশ। অ্যাপো- এনজাইম বিভিন্ন পাচন ক্রিয়ায় অংশগ্রহণ করে। কো-এনজাইম বিভিন্ন বিপাকীয় ক্রিয়ায় অংশগ্রহণ করে। পেপসিন, ট্রিপসিন ইত্যাদি অ্যাপো-এনজাইমের উদাহরণ।
এডিপি, এনএডিপি ইত্যাদি কো- এনজাইমের উদাহরণ।
সাধারণভাবে নামকরণের সময় উৎসেচক যে বস্তুর ওপর ক্রিয়া করে তার নামের শেষে এ এস ই বা 'এজ' যুক্ত করে উৎসেচকের নাম দেওয়া হয়। যেমন, লিপিডের ওপর কাজ করে যে উৎসেচক তার নাম লাইপেজ। সুক্রোজকে যে উৎসেচক ভেঙে দেয় তার নাম সুক্রেজ। অবশ্য এর ব্যতিক্রমও আছে।
হাইপার টেক্সট ট্রান্সফার প্রোটোকল

হাইপার টেক্সট ট্রান্সফার প্রোটোকল বা এইচটিটিপি হচ্ছে ইন্টারনেটে তথ্য আদান প্রদানের একটি জনপ্রিয় ও বহুল প্রচলিত পদ্ধতি। পদার্থবিদ ও কম্পিউটার বিজ্ঞানী টিম বার্নার্স লী ১৯৮৯ সালে এই পদ্ধতিটি তৈরি করেন। এইচটিটিপির প্রথম সংস্করণ হল এইচটিটিপি/১.১, যা ১৯৯৭ সালে আরএফসি ২০৬৮ নামে প্রথম ব্যবহৃত হয়। পরবর্তীতে ১৯৯৯ সালে আরএফসি ২৬১৬ এবং ২০১৪ সালে আরএফসি ৭২৩০ প্রচলিত হয়।
এইচটিটিপি/১.১ এর পরের সংস্করণ এইচটিটিপি/২ তৈরি করা ২০১৫ সালে এবং এটি বর্তমানে বড় বড় ওয়েব সার্ভার ও ব্রাউজারে এএলপিএন এক্সটেনসনের মাধ্যামে টিএলএস দিয়ে ব্যবহৃত হয়। এসকল ক্ষেত্রে টিএলএস ১.২ বা এর নতুন সংস্করণ প্রয়োজন।
ইউরো

ইউরো (মুদ্রা প্রতীক: €; ব্যাংক কোড: EUR) হল ইউরোপীয় ইউনিয়ন দেশসমূহের মুদ্রা। বর্তমানে ইউরো ইউরোপের ২০টি দেশে ব্যবহৃত। ১৯৯৯ সালে ইউরোপের ১৪টি দেশ (অস্ট্রিয়া, বেলজিয়াম, জার্মানি, ফিনল্যান্ড, ফ্রান্স, আয়ারল্যান্ড, ইতালি, লুক্সেমবুর্গ, মোনাকো, নেদারল্যান্ডস, পর্তুগাল, স্পেন, সান মারিনো এবং ভ্যাটিকান সিটি) ইউরো প্রথমদিকে ব্যবহার করতে শুরু করে।
পরে ইউরোপের অন্যান্য দেশ ইউরো গ্রহণ করতে শুরু করে, যেমন, ২০০১ সালে গ্রিস, ২০০৭ সালে স্লোভেনিয়া, ২০০৮ সালে সাইপ্রাস ও মাল্টা, ২০০৯ সালে স্লোভাকিয়া, ২০১১ সালে এস্তোনিয়া, ২০১৪ সালে লাতভিয়া এবং ২০১৫ সালে লিথুয়ানিয়া। সুইডেন এবং ডেনমার্ক - ইউরোপীয় ইউনিয়নের সদস্য হলেও, এখনো ইউরো গ্রহণ করেনি।
ইউরো মুদ্রাটি সাত রকমের নোট নিয়ে গঠিত। প্রতিটি নোটের রং ও আকার ভিন্ন। নোটের মূল্য যত বেশি, এর আকারও তত বড়। ৫ ইউরো নোটের রং ছাই, ১০ ইউরো লাল, ২০ ইউরো নীল, ৫০ ইউরো কমলা, ১০০ ইউরো সবুজ, ২০০ ইউরো বাদামী-হলুদ এবং ৫০০ ইউরো হালকা বেগুনি। প্রতি নোটের সামনের দিকে একটি দরজা বা জানালার ও একটি সেতুর ছবি এবং পেছনের দিকে ইউরোপের মানচিত্র থাকে। দরজা, জানালা ও সেতুগুলি সবগুলিই কাল্পনিক, যাতে কোন নির্দিষ্ট দেশের সাথে এদেরকে সম্পর্কিত করা না যায়।
১ ইউরো ১০০ সেন্টে বিভক্ত। ১, ২, ৫, ১০, ২০ ও ৫০ সেন্ট এবং ১ ইউরো ও ২ ইউরোর জন্য পয়সা বা ধাতব মুদ্রা আছে। ১ ও ২ ইউরো মুদ্রাগুলির রং সোনালি ও রূপালির মিশ্রণ। ১০, ২০ ও ৫০ সেন্ট পয়সাগুলি সোনালি রঙের এবং ১, ২ ও ৫ সেন্টেরগুলি তামা রঙের। ইউরো নোটগুলি সবদেশের জন্য একই রকম হলেও ধাতব মুদ্রাগুলি বিভিন্ন দেশে বিভিন্ন রকম। মুদ্রার সামনের দিক সর্বত্র একই রকম, কিন্তু পেছনের দিকের নকশা দেশের নিজস্ব। উদাহরণস্বরূপ জার্মানিতে ১ ও ২ ইউরো মুদ্রার পেছনের দিকে জার্মানির ঐতিহ্যবাহী ঈগল পাখি রয়েছে। ১০, ২০ ও ৫০ সেন্টগুলির পেছনে রয়েছে বার্লিনের ব্রান্ডেনবুর্গ দ্বার। ১, ২ ও ৫ সেন্টগুলির পেছনে আছে ওক গাছের শাখা।
গুলশান থানা

গুলশান বাংলাদেশের রাজধানী ঢাকার একটি অভিজাত এলাকা এবং থানা। এটি একটি সমৃদ্ধ আবাসিক এবং ব্যবসায়িক এলাকা। এখানে কয়েকটি পাঁচ তারকা হোটেল, উচ্চমানের রেস্তোরাঁ, শপিং সেন্টার, বিলাসবহুল বাড়ি ও অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল, ব্যাঙ্ক, দেশীয় ও বহুজাতিক কোম্পানির সদর দপ্তর, সদস্যদের ক্লাব এবং বেশকিছু দূতাবাস এবং হাই কমিশন রয়েছে এই এলাকায়। গুলশানে অনেক বাংলাদেশি ও আন্তর্জাতিক কোম্পানির অফিস রয়েছে। এক সময় ঢাকার প্রধানতম কমার্শিয়াল হাব বা ব্যবসাবাণিজ্যের কেন্দ্র ছিল মতিঝিল। অফিসপাড়া, ব্যাংকপাড়া বলতে তখন সবাই শুধুমাত্র মতিঝিল এবং তদসংলগ্ন এলাকাকেই বুঝতো। তবে সময়ের সাথে সাথে এসেছে পরিবর্তন। বর্ধিত ঢাকার নতুন বাণিজ্যিক কেন্দ্র বা কমার্শিয়াল হাব হয়ে উঠছে গুলশান এবং এর আশপাশের এলাকা। গুলশান এবং বনানী এলাকার পরিকল্পনা করা হয় অনেক আগে। সে সময় ঢাকা শহরের এক প্রকার প্রান্ত ছিল এই এলাকা। কিন্তু সময় যতই গড়িয়েছে, এই ঢাকা ততই সম্প্রসারিত হয়েছে চারিদিকে এবং গুলশান ও বনানী এলাকা পড়েছে সেই সম্প্রসারিত এলাকার ঠিক মাঝ বরাবর। এই এলাকায় গুলশান লেক নামে একটি হ্রদ রয়েছে।
ঢাকার উত্তরে বসুন্ধরা বা উত্তরা, দক্ষিণে মতিঝিল বা পুরান ঢাকা, পশ্চিমে ধানমন্ডি বা মোহাম্মদপুর আর পূর্বে বনশ্রী, আফতাবনগর যে অঞ্চলই ধরা যাক না কেন, সব এলাকার মোটামুটি মাঝখানে পড়েছে গুলশান এবং বনানী। গুলশানের চারদিকে মহাখালী, নিকেতন, তেজগাঁও, বারিধারা, বাড্ডা, বনানী, ক্যান্টনমেন্ট এলাকা। এলাকটি মূলত ২টি অংশ যথাক্রমে গুলশান ১ ও গুলশান ২ নামে পরিচিত। গুলশান ২-এ বড় একটি অংশেই বিদেশী দূতাবাস বা অফিসসমূহের অবস্থান। ঢাকার অন্যতম গাছপালা শোভিত এই এলাকা যদিও একটি আবাসিক এলাকা হিসেবে উল্লিখিত কিন্তু বর্তমান সময়ে বিভিন্ন কারণে এটি একটি বাণিজ্যিক এলাকায় পরিণত হয়েছে ও হচ্ছে।
গুলশানে যোগাযোগ ব্যবস্থায় সবচেয়ে বড় ভূমিকা রাখে মাঝবরাবর চলে যাওয়া গুলশান এভিনিউ। এটি উত্তরে দূতাবাস এলাকা থেকে শুরু করে গুলশান ২ ও ১ নম্বর সার্কেল হয়ে দক্ষিণে হাতিরঝিল পর্যন্ত বিস্তৃত। ১ নম্বর সার্কেল থেকে একপাশে মহাখালী অন্যপাশে বাড্ডা লিংক রোডের যোগাযোগ রয়েছে। ১ নম্বর সার্কেল থেকেই দক্ষিণ দিকে চলে গেলে পৌঁছানো যায় নিকেতন, হাতিরঝিল কিংবা তেজগাঁওতে। আর ২ নম্বর সার্কেলের সাথে সরাসরি যোগাযোগ বনানী, বারিধারা প্রমুখ এলাকার। এছাড়া বনানী ১১ নম্বর রোডের মাথায় লেকের উপর দিয়ে নতুন ব্রিজ নির্মাণ করে নতুন যাতায়াতের মাধ্যম তৈরি করা হয়েছে যা বনানী ও এয়ারপোর্ট রোডের সাথে গুলশানে যাতায়াতের নতুন মাধ্যম তৈরি করেছে।
ডোমিনিকা

ডোমিনিকা ( ; ; ; Dominican Creole French: </ref> আনুষ্ঠানিকভাবে ডোমিনিকা কমনওয়েলথ () হল ক্যারিবীয় অঞ্চলের একটি দ্বীপ দেশ। এটি একটি পর্বতময়, রুক্ষ দ্বীপ। এর বেশির ভাগ এলাকা ঘন ক্রান্তীয় অরণ্যে আবৃত। রোসেউ এর রাজধানী, এবং প্রধান শহর ও বন্দর।
কৃষিকাজ, বিশেষত কলাচাষ, ডোমিনিকার অর্থনীতির মূল চালিকাশক্তি। এখানকার বেশির ভাগ লোককে কলা প্ল্যান্টেশনে কাজ করার জন্য আফ্রিকা থেকে আনা হয়েছিল। ডোমিনিকার জলবায়ু বৃষ্টিবহুল এবং এখানকার স্বল্পসংখ্যক সমুদ্রসৈকত আকারে ছোট বলে অন্যান্য ক্যারিবীয় দ্বীপের তুলনায় এখানে পর্যটকেরা কম বেড়াতে আসেন। তবে এর অতিবৃষ্টি অরণ্য, উষ্ণ প্রস্রবণ এবং জলপ্রপাত পর্বতারোহী ও প্রকৃতিপ্রেমীদের আনন্দ দেয়। উপকূলের কাছে অবস্থিত প্রবাল প্রাচীর ডুব সাঁতার ও স্কুবা ঝাঁপ দেয়ার উপযোগী।
ক্রিস্টোফার কলম্বাস ১৪৯৩ সালে এক রবিবারে দ্বীপটি প্রথম দেখেন এবং এটিকে লাতিন ভাষাতে সেই দিনের নাম দোমিনিকাস অনুসারে দোমিনিকা বা ডোমিনিকা রাখেন। পরবর্তীতে যুক্তরাজ্য ও ফ্রান্স দ্বীপটি দখলের প্রতিযোগিতায় লিপ্ত হয়। যুক্তরাজ্য শেষ পর্যন্ত বিজয়ী হলেও দ্বীপটিতে এখনও ফরাসি প্রভাব রয়ে গেছে। এখানকার বেশির ভাগ লোক ফরাসি ভাষার উপর ভিত্তি করে একটি ক্রেওল ভাষাতে কথা বলে। দ্বীপটির আদি অধিবাসী কারিব জাতির কয়েক হাজার লোক এখনও এখানে বাস করছেন।
১.৭ কিমি রানওয়ে  বিশিষ্ট ডগলাস-চার্লি বিমানবন্দর এই রাষ্ট্রের প্রধান বিমানবন্দর। অপর একটি বিমানবন্দর হচ্ছে ৯০০ মিটার রানওয়ে বিশিষ্ট ক্যানফিল্ড বিমানবন্দর।
ক্রিকেট অন্যতম জনপ্রিয় খেলা। ১২,০০০ আসন বিশিষ্ট উইন্ডসর পার্ক এখানকার প্রধান স্টেডিয়াম।
এল সালভাদোর

এল সালভাদর ( "রেপুব্লিকা দে এল সালভাদোর্‌") মধ্য আমেরিকাতে প্রশান্ত মহাসাগরের উপকূলে অবস্থিত একটি প্রজাতান্ত্রিক রাষ্ট্র। ২০২১ সালে দেশটির জনসংখ্যা ৬.৮ মিলিয়ন বলে অনুমান করা হয়েছে। 
জনসংখ্যার বিচারে মধ আমেরিকার দেশগুলির মধ্যে গুয়াতেমালার পরেই এর অবস্থান। দুই আমেরিকার মহাদেশের সবচেয়ে ঘনবসতিপূর্ণ দেশগুলির মধ্যে এটি দ্বিতীয়। মূলত একটি গ্রামীণ দেশ হলেও বিংশ শতাব্দীতে এখানে ব্যাপক নগরায়ন ঘটে। দেশের জনসংখ্যার প্রায় এক-তৃতীয়াংশ সান সালভাদর মেট্রোপলিটান এলাকায় বসবাস করেন। সান সালভাদর দেশটির রাজধানী ও বৃহত্তম শহর। এল সালভাদর একটি স্পেনীয় শব্দগুচ্ছ, যার অর্থ "ত্রাতা"। যিশুখ্রিস্টের সম্মানে দেশটির এই নামকরণ করা হয়।
দেশটির ভূপ্রকৃতির অধিকাংশই আগ্নেয় পর্বতসারি নিয়ে গঠিত। ফলে এখানে কফি চাষ খুবই সুবিধাজনক। বিগত এক শতাব্দী কফি রপ্তানি করে প্রাপ্ত বৈদেশিক মুদ্রা দেশটির অর্থনীতির মূল চালিকাশক্তি। কফি-ভিত্তিক অর্থনীতির ফলে দেশে একটি ক্ষুদ্র, ধনী শাসক শ্রেণী এবং বৃহত্তর, দরিদ্র, শ্রমিক শ্রেণীর সৃষ্টি হয়েছে। ১৯৮০-র দশকের পুরোটা জুড়ে দেশটিতে একটি গৃহযুদ্ধ চলে এবং দেশের ব্যাপক ক্ষয়ক্ষতি হয়। কিন্তু ১৯৯০-এর দশকে দেশটি ধীরে ধীরে সামাজিক, রাজনৈতিক ও অর্থনৈতিক ক্ষয়ক্ষতি কাটিয়ে উঠতে শুরু করে।
ষোড়শ শতকে এল সালভাদোর স্প্যানিশ শাসনের অধীনে ছিল। মধ্য আমেরিকার দেশ হিসেবে ইহা ১৮২১ সালে স্বাধীনতা অর্জন করে। দেশ হিসেবে ১৮৯৮ সালে আত্মপ্রকাশ করে।
হাইতি

হাইতি ( ; ; ), আনুষ্ঠানিকভাবে হাইতি প্রজাতন্ত্র (, ) এবং পূর্বে হায়টি নামে পরিচিত, এটি ক্যারিবীয় সাগরে বৃহত্তর অ্যান্টিলিস দ্বীপপুঞ্জ হিস্পানিওলা দ্বীপের একটি দেশ, পূর্বে কিউবা এবং জ্যামাইকা, এবং বাহামা দ্বীপপুঞ্জ এবং টার্কস ও কেইকোস দ্বীপপুঞ্জের দক্ষিণে। এটি দ্বীপের পশ্চিমের তিন-অষ্টমাংশ দখল করে যা এটির সাথে ভাগ করে নেয় ডোমিনিকান প্রজাতন্ত্রের সাথে ভাগ করে নেয়। ১৮০৪ সালে হাইতি লাতিন আমেরিকার প্রথম স্বাধীন দেশ হিসেবে আবির্ভূত হয়। এটিই দাসদের সফল বিপ্লবের ফলে সৃষ্ট একমাত্র রাষ্ট্র। হাইতি প্রথমে স্পেনীয় ও পরে ফরাসি উপনিবেশ ছিল। হাইতির সংখ্যাগরিষ্ঠ আফ্রিকান দাসেরা ফরাসি ঔপনিবেশিকদের উৎখাত করলে হাইতি স্বাধীনতা লাভ করে। পর্তোপ্রাঁস দেশটির রাজধানী ও বৃহত্তম শহর।
এই পাহাড়ি দেশটি একসময় অরণ্যে আবৃত ছিল। বেশির ভাগ গাছই কেটে ফেলা হয়েছে, যার ফলে মৃত্তিকার ক্ষয় ঘটেছে। পল্লী অঞ্চলে কৃষকেরা পাহাড়ের পাদদেশে ক্ষুদ্রাকার জমিতে চাষবাস করে। অপুষ্টি ও বেকারত্ব হাইতির বড় সমস্যা।
সমগ্র ইতিহাস জুড়ে হাইতির জনগণ দুই ভাগে বিভক্ত। একদিকে আছে ক্ষুদ্র একটি শিক্ষিত অভিজাত শ্রেণী, যারা বেশির ভাগ সম্পদ ও রাজনৈতিক ক্ষমতার অধিকারী। অন্যদিকে আছে বিশাল নিম্নবিত্ত শ্রেণী যাদের কোন ক্ষমতা নেই। বর্তমানে হাইতি পশ্চিম গোলার্ধের সবচেয়ে দরিদ্র দেশ। অনেক হাইতীয় দেশ ছেড়ে চলে গেছেন।
হাইতির রাজনৈতিক অস্থিতিশীলতার ইতিহাস দীর্ঘ। দেশটিতে অনেকগুলি স্বৈরশাসক শাসন করেছেন। এদের মধ্যে ফ্রঁসোয়া দুভালিয়ে-র নাম উল্লেখযোগ্য। ২১শ শতকের প্রারম্ভে এসে হাইতি একটি গ্রহণযোগ্য সরকার প্রতিষ্ঠা এবং জনগণের অর্থনৈতিক ও সামাজিক অবস্থা উন্নয়নের চেষ্টা করছে।
গুয়াতেমালা

গুয়াতেমালা বা গুয়াতেমালা প্রজাতন্ত্র (স্পেনীয় ভাষায়: República de Guatemala "রেপুভ়্‌লিকা দ়ে গ়্ৱাতেমালা" আ-ধ্ব-ব: [re'puβlika ðe ɣwate'mala]) মধ্য আমেরিকার একটি প্রজাতান্ত্রিক রাষ্ট্র। এর উত্তর-পশ্চিমে মেক্সিকো, দক্ষিণ-পশ্চিমে প্রশান্ত মহাসাগর, উত্তর-পূর্বে বেলিজ ও ক্যারিবীয় সাগর, এবং দক্ষিণ-পূর্বে হন্ডুরাস ও এল সালভাদোর। গুয়াতেমালা মধ্য আমেরিকার সবচেয়ে জনবহুল রাষ্ট্র। রুক্ষ পাহাড় ও আগ্নেয়গিরি, নয়নাভিরাম হ্রদ ও সবুজের সমারোহে সমৃদ্ধ এই দেশটিতে মধ্য আমেরিকার এক-তৃতীয়াংশ জনগণের বাস। উচ্চভূমিতে অবস্থিত গুয়াতেমালা সিটি (Ciudad de Guatemala সিউদাদ দে গুয়াতেমালা) দেশের রাজধানী ও বৃহত্তম শহর। শহরটি জাতীয় জীবনের সমস্ত দিক নিয়ন্ত্রণ করে।
লাতিন আমেরিকার অন্যান্য দেশগুলির তুলনায় গুয়াতেমালাতে আদিবাসী জাতির লোকেদের সংখ্যা অনেক বেশি। গুয়াতেমালার অর্ধেক জনগণই মায়া জাতির লোক। মায়ারা অতীতে এই অঞ্চলে একটি সমৃদ্ধ সভ্যতা গড়ে তুলেছিল। দেশের বাকি অর্ধেক লোকেরা হল মেস্তিজো, অর্থাৎ ইউরোপীয় ও আদিবাসী আমেরিকানদের মিশ্র জাতি। এরা গুয়াতেমালাতে লাদিনো নামে পরিচিত।
গুয়াতেমালার সংস্কৃতি পুরাতন আর নূতনের মিশ্রণ। এর বিরাটসংখ্যক আদিবাসী জনগণ এখনও প্রাচীন রীতিনীতি ধরে রেখেছে। অন্যদিকে গুয়াতেমালা সিটি ও অন্যান্য শহর এলাকাকে কেন্দ্র করে লাদিনোরা আধুনিক ইউরোপীয় ও উত্তর আমেরিকান ধাঁচের জীবনযাপন করে। গুয়াতেমালার পল্লী উচ্চভূমির জীবনে মায়া সংস্কৃতির শেকড় এখনও গভীর। এসব এলাকায় এখনও বহু আদিবাসী মানুষ কোন না কোন মায়া ভাষাতে কথা বলেন, সনাতনী ধর্ম ও গ্রামীণ রীতিনীতি পালন করেন এবং ঐতিহ্যবাহী বস্ত্র ও অন্যান্য হস্তশিল্প প্রস্তুত করে থাকেন। লাদিনো ও মায়া সংস্কৃতির এই সহাবস্থান গুয়াতেমালার সমাজে জটিলতার সৃষ্টি করেছে, যে সমাজে ধনী ও দরিদ্রের মধ্যে বৈষম্য প্রকট। এই বিভাজন গুয়াতেমালার ইতিহাসের নানা টানাপোড়েন ও সংঘাতের প্রধান উৎস।
গুয়াতেমালার অর্থনীতি ঐতিহ্যগতভাবে কফি, কলা, চিনি ও অন্যান্য ক্রান্তীয় শস্য রপ্তানির উপর নির্ভরশীল। দেশটির একটি ক্ষুদ্র ধনী গোষ্ঠী বড় বড় এস্টেট বা জমিদারির অধিকারী। অন্যদিকে কৃষিশ্রম সরবরাহকারী জনগোষ্ঠী, বিশেষত আদিবাসীরা অত্যন্ত দরিদ্র। 
গুয়াতেমালা ১৮২১ সালে স্পেনের কাছ থেকে স্বাধীনতা লাভ করার পর সামরিক স্বৈরশাসকেরা এর রাজনীতিতে আধিপত্য বিস্তার করে। বর্ধনশীল সামাজিক ও অর্থনৈতিক বৈষম্য ও সরকারি নিপীড়নের ফলে ১৯৬০-এ দেশটিতে গৃহযুদ্ধ শুরু হয়। ১৯৮০-র দশকের শেষের দিকে গণতান্ত্রিক বেসামরিক শাসনের দিকে দেশটি এগোতে থাকে। ১৯৯৬ সালে একটি শান্তিচুক্তি স্বাক্ষরের মাধ্যমে ৩৬ বছর দীর্ঘস্থায়ী গৃহযুদ্ধের সমাপ্তি ঘটে। এই যুদ্ধে দুই লক্ষেরও বেশি গুয়াতেমালান নিহত বা নিখোঁজ হন।
গুয়াতেমালা দীর্ঘকাল স্প্যানীয় উপনিবেশে থাকে। এই কারণে তাদের রাষ্ট্র ভাষা হয় স্প্যানিশ। ১৯৬০ থেকে ১৯৯৬ এই সময়ের মধ্যে গৃহ যুদ্ধ শুরু হয়। ১৯৯৬ এর শান্তি চুক্তির মাধ্যমে এর সমাপ্তি ঘটে।
গুয়াতেমালা সংস্কৃতি শক্তিশালী প্রতিফলিত মায়ান এবং স্পেনীয় প্রভাব এবং গ্রামে পার্বত্য অঞ্চলের গরীব মায়ান গ্রামবাসী মধ্যে একটি বৈসাদৃশ্য হিসাবে সংজ্ঞায়িত করা চলে আসে, এবং নগরকেন্দ্রিক এবং অপেক্ষাকৃত ধনী mestizos জনসংখ্যা (পরিচিত গুয়াতেমালা যেমন "ladinos" ) যিনি নগর ও কৃষি সমভূমি পার্শ্ববর্তী ব্যাপৃত ।
ডালাস

ডালাস বা ড্যালাস উত্তর আমেরিকার রাষ্ট্র মার্কিন যুক্তরাষ্ট্রের মধ্য-দক্ষিণভাগে অবস্থিত টেক্সাস অঙ্গরাজ্যের উত্তর অংশে ডালাস কাউন্টিতে অবস্থিত একটি বৃহৎ শহর। ২০১৯ সালের হিসাব অনুযায়ী এর জনসংখ্যা প্রায় ১৩ লক্ষ ৪৫ হাজার। জনসংখ্যার বিচারে এটি টেক্সাসের ৩য় বৃহত্তম (হিউস্টন ও স্যান অ্যান্টোনিও শহরের পরে) এবং সমগ্র মার্কিন যুক্তরাষ্ট্রের ৯ম বৃহত্তম নগরী। পার্শ্ববর্তী ফোর্টওয়ার্থ এবং আর্লিংটন শহরের সাথে একত্রে মিলে এটি মার্কিন যুক্তরাষ্ট্রের ৪র্থ বৃহত্তম মহানগর এলাকা গঠন করেছে, যেখানে প্রায় ৭৫ লক্ষ লোক বাস করে। শহরটির কাছে ডালাস-ফোর্ট ওয়ার্থ আন্তর্জাতিক বিমানবন্দর অবস্থিত। ডালাস শহরের অর্থনীতির মূল খাতগুলি হল প্রতিরক্ষা, আর্থিক সেবা, তথ্য প্রযুক্তি, টেলিযোগাযোগ ও পরিবহন। এখানে অনেকগুলি ফরচুন শীর্ষ ৫০০ ব্যবসা প্রতিষ্ঠানের সদর দফতর অবস্থিত। ডালাস মহানগর এলাকাতে ৪০টিরও বেশি উচ্চশিক্ষাপ্রতিষ্ঠান ও বিশ্ববিদ্যালয় আছে।
আর্থিক ভাগ

আর্থিক ভাগ অর্থাৎ যে কোনও বেসরকারী সংস্থার মালিকানার ভাগ,অংশ,সহমর্মিতা ইত্যাদি। ক্ষেত্র বিশেষে ব্যবহার ভিন্ন। 
বণিক সংস্থার ক্ষেত্রে কোন সংস্থার মালিকানার অংশ সাধারণের মধ্যে নির্দিষ্ট অঙ্কে সমান পরিমাণে ভাগ করে দেয়া। যেমন: তৈরী কাপড় তার ১০ টাকা মূল্যের ৩,০০,০০০ শেয়ার বাজারে বা সাধারণের জন্য নু্ন্যতম ৫০ টির একটি স্ক্রিপ্ট আকারে উন্মুক্ত করে দিয়েছে(এটি সঠিক সংখ্যা নয় উদাহরণ মাত্র)। যারা ঐ শেয়ার গুলো কিনছেন তারা ঐ সংস্থার ভাগ অনুপাতে অংশের মালিক। যার যত বেশি সংখ্যক ভাগ সে তত বেশি অংশের মালিক, এবং একক ভাবে সর্বাধিক ভাগ মালিক সংস্থার পরিচালনায় নিয়োজিত হওয়ার উপযুক্ত হতে পারেন। এই ভাগ সমুহের অনুপাতে ভাগধারীরা সংস্থার লাভ বা ক্ষতির অংশ পেতে পারেন.
আর্থিক ভাগের বেচা কেনার জন্য বাংলাদেশে ভাগ-বাজার আছে বর্তমানে ২টি। ঢাকা ভাগ-বিপণী ও চট্টগ্রাম ভাগ-বিপণী। এখানে দ্বিতীয় বাজার হতে ভাগ বেচা কেনা করা হয়। নিউইয়র্কের শেয়ার বাজার নিউ ইয়র্ক ভাগ-বিপণী বর্তমানে বিশ্বের বৃহত্তম ভাগ-বাজার।
হিরোশিমা ও নাগাসাকিতে পারমাণবিক বোমাবর্ষণ

১৯৪৫ সালের ৬ আগস্ট সকালে যুক্তরাষ্ট্রের বিমান বাহিনী জাপানের হিরোশিমা শহরের ওপর লিটল বয় নামের নিউক্লীয় বোমা ফেলে এবং এর তিন দিন পর ৯ আগস্ট নাগাসাকি শহরের ওপর ফ্যাট ম্যান নামের আরেকটি নিউক্লীয় বোমার বিস্ফোরণ ঘটানো হয়।
অনুমান করা হয় যে ১৯৪৫ সালের ডিসেম্বরের মধ্যে বোমা বিস্ফোরণের ফলে হিরোশিমাতে প্রায় ১৪০,০০০ লোক মারা যান।
নাগাসাকিতে প্রায় ৭৪,০০০ লোক মারা যান এবং পরবর্তীতে এই দুই শহরে বোমার পার্শ্বপ্রতিক্রিয়ায় সৃষ্ট রোগে আক্রান্ত হয়ে মারা যান আরও ২১৪,০০০ জন। 
জাপানের আসাহি শিমবুন-এর করা হিসাব অনুযায়ী বোমার প্রতিক্রিয়ায় সৃষ্ট রোগসমূহের ওপর হাসপাতাল থেকে পাওয়া তথ্য গণনায় ধরে হিরোশিমায় ২৩৭,০০০ এবং নাগাসাকিতে ১৩৫,০০০ লোকের মৃত্যু ঘটে। দুই শহরেই মৃত্যুবরণকারীদের অধিকাংশই ছিলেন বেসামরিক ব্যক্তিবর্গ।
জাপান আত্মসমর্পণের পেছনে এই বোমাবর্ষণের ভূমিকা এবং এর প্রতিক্রিয়া ও যৌক্তিকতা নিয়ে প্রচুর বিতর্ক হয়েছে। যুক্তরাষ্ট্রের ভেতরে অধিকাংশের ধারণা এই বোমাবর্ষণের ফলে যুদ্ধ অনেক মাস আগেই সমাপ্ত হয়, যার ফলে পূর্ব-পরিকল্পিত জাপান আক্রমণ (invasion) সংঘটিত হলে উভয় পক্ষের যে বিপুল প্রাণহানি হত, তা আর বাস্তবে ঘটেনি। অন্যদিকে জাপানের সাধারণ জনগণ মনে করে এই বোমাবর্ষণ অপ্রয়োজনীয় ছিল, কেননা জাপানের বেসামরিক নেতৃত্ব যুদ্ধ থামানোর জন্য গোপনে কাজ করে যাচ্ছিল।
নকিয়া এন সিরিজ

মোবাইল ফোন প্রস্ততকারক নকিয়া এবং অপটিক্স কোম্পানি কার্ল যেইস্ ২৭ শে এপ্রিল ২০০৫ যুগ্মভাবে এন সিরিজ কোম্পানির ঘোষণা দেয়৷ এই সময়ে মোবাইল বাজার এ আসে এন৭০, এন৯০ এবং এন৯১৷ ২ রা নভেম্বর এ নকিয়া এন৭১, এন ৮০ আবং এন৯২ আনে৷ ২৫ শে এপৃল ২০০৬ এন৭২, এ ন৭৩ এবং এন৯৩ আসে৷
এন সিরিজ হল নকিয়ার একটি উপপণ্য-একটি পণ্য সম্ভার যেখানে রয়েছে মোবাইল, মালটিমিডিয়া কম্পিউটার ৷ এরা গান, ভিডিও, ফটোগ্রাফি, গেমস, ইন্টারনেট প্রভৃতি ডিজিটাল প্রযুক্তি এবং তারবিহীন উচ্চগতির ইন্টারনেট সমর্থন করে৷
অন্য মোবাইল থেকে এন সিরিজের পার্থক্য হল এরা অনেক ফিচার সমর্থন করে ৷ এদের রয়েছে উচ্চ রেজুলুশনের ক্যামেরা, শক্তিশালী গান কোডেক, এফ এম রেডিও, ত্রিমাতৃক গেম৷ এছাড়া ডিজিটাল টিভি, অপটিক্যাল জুম, হার্ডডিস্ক ড্রাইভ এদের অনন্য করে তুলেছে৷
স্বর্ণলতা

স্বর্ণলতা একটি পরজীবী উদ্ভিদ। কোন পাতা নেই, লতাই এর দেহ কাণ্ড মূল সব। লতা হতেই বংশ বিস্তার করে। সোনালী রং এর চিকন লতার মত বলে এইরূপ নামকরণ। ঔষধি গুন আছে। অনেক ক্ষেত্রে আশ্রয় দাতা গাছের মৃত্যু ঘটিয়ে থাকে।
বিশ্বের নাতিশীতোষ্ণ এবং গ্রীষ্মমণ্ডলীয় অঞ্চল জুড়ে এই প্রজাতিটি পাওয়া যায়, উপক্রান্তীয় এবং গ্রীষ্মমণ্ডলীয় অঞ্চলে সর্বাধিক প্রজাতির বৈচিত্র্য রয়েছে; শীতল নাতিশীতোষ্ণ জলবায়ুতে এটি বিরল হয়ে যায়, মাত্র চারটি প্রজাতি উত্তর ইউরোপে দেখা যায়। 
বাংলাদেশের প্রায় সর্বত্রই, বিশেষ করে গ্রামাঞ্চলে, পাওয়া যায়।
উদ্ভিদের পুরো অংশই বিষাক্ত। এটি প্রজনন ক্ষমতারোধি, বমন সৃজক, গর্ভপাতক।
হলদে-সোনালি রঙের পরজীবী উদ্ভিদ স্বর্ণলতা। গ্রামগঞ্জে এটি শূন্যলতা বা অলোকলতা নামেও পরিচিত। এই লতা নরম, সরু ও মূল-পাতাবিহীন। ছোট ও মাঝারি উচ্চতার গাছে জড়িয়ে থাকতে দেখা যায় এ লতা।
এই লতার হাস্টেরিয়াম(Haustorium) নামক চোষক অঙ্গ থাকে। চোষক অঙ্গের মাধ্যমে এটি পোষক উদ্ভিদ থেকে পুষ্টি উপাদান গ্রহণ করে। এটি একবর্ষজীবী লতা। আমাদের দেশে কয়েকটি প্রজাতি আছে। এ লতা অনেক শাখা লতা তৈরি করে পুরো গাছ জড়িয়ে ফেলে খুব কম সময়ে। ফুল থেকে ফল হয়। বীজ থেকে বংশবৃদ্ধি ঘটে। বাংলাদেশসহ পৃথিবীর উষ্ণমণ্ডলীয় এলাকার আদিবাসীদের কাছে লতাটি লোকজ চিকিৎসায় ব্যবহৃত হয়।
স্বর্ণলতার রয়েছে নানা ওষধি। এটি বায়ুনাশক ও পেটব্যথায় কার্যকর। জন্মনিরোধক ও কৃমিনাশক হিসেবে কাজ করে থাকে। স্বর্ণলতার নির্যাস পেটফাঁপা ও কোষ্ঠকাঠিন্যে দারুণ উপকারী।
আয়ুর্বেদ চিকিৎসায় স্বর্ণলতা ওষুধ হিসেবে ব্যবহার হয়ে আসছে। প্রাচীন ভারতীয় চিকিৎসায় একে রক্তদুষ্টিনাশক, পিত্ত ও কফনাশক, বিরেচক, বায়ুনাশক, কৃমিনাশক, খোসপাঁচড়া নিবারণকারী হিসাবে দেখা যায়।
পৃথিবীর বিভিন্ন দেশে হাড়ের চিকিৎসা, জন্ডিস, রক্তচাপ, ডায়াবেটিস, যকৃতের রোগ, চুলকানি, শ্বাসকষ্ট, ক্যান্সার ইত্যাদি কঠিন রোগ নিরাময়ে স্বর্ণলতার ব্যবহার সম্পর্কে জানা যায়। বর্তমান গবেষণায় অ্যান্টিঅক্সিডেন্ট হিসাবে এটি অন্যতম বলে বিবেচিত হয়েছে।
চলুন জেনে নিই স্বর্ণলতার কিছু ওষধি গুণ-
অরুচি ভাব দূর হয়
কারও মুখে অরুচি দেখা দিলে বা খেতে ইচ্ছা না করলে স্বর্ণলতা সিদ্ধ করে সেই পানি সেবন করলে অরুচি ভাব কেটে যায়।
মুখের ঘা সারাতে
মুখে ঘা হলে স্বর্ণলতা সিদ্ধ করে সেই পানি দিয়ে কুলকুচো করলে ঘা দ্রুত ভালো হয়।
বায়ুনাশে সমস্যা হলে
পেটের বায়ুনাশে সমস্যা দেখা দিলে স্বর্ণলতার বীজ চূর্ণ করে খেলে উপকার পাওয়া যায়।
কৃমি ভালো হয়
স্বর্ণলতা গাছ থেকে বীজ সংগ্রহ করে সেই বীজ চূর্ণ করে খেলে কৃমি ভালো হয়।
ক্ষত দ্রুত ভালো হয়
ক্ষতে স্থানে স্বর্ণলতা পিষে প্রলেপ দিলে ক্ষত দ্রুত ভালো হয়।
জন্ডিস ভালো হয়
প্রথমে স্বর্ণলতা সংগ্রহ করে থেঁতো করতে হবে। এবার থেঁতো করে সেবন করলে জন্ডিস রোগ ভালো হয়।
অমৃতা রাও

অমৃতা রাও (জন্ম: ১৭ই জুন ১৯৮১) হলেন একজন ভারতীয় মডেল এবং অভিনেত্রী।
তিনি মনোবিজ্ঞানে স্নাতক হন। তিনি সাধারণত মুম্বাইয়ে থাকেন। তাঁর ইংরেজি, হিন্দি, মারাঠি এবং কোঙ্কনি ভাষার জ্ঞান রয়েছে।
তিনি ২০১৬ সালে আরজে আনমলকে বিয়ে করেন।
মডেলিং দিয়েই ক্যারিয়ার শুরু করেছিলেন অমৃতা। তাঁর মডেলিংয়ের অভিষেক এমন এক সময় হয়েছিল যখন ফেস ক্রিম প্রচারের জন্য ৬০ জন মডেল বেছে নেওয়া হয়েছিল। তিনি তখন ছাত্রী ছিলেন। এর পরে ১৪ মাসেরও কম সময়ে তিনি ৩৫ টির বেশি ছবিতে অভিনয় করেছিলেন। এমনকী খুব ব্যস্ত জীবনের পরেও তিনি ছিলেন ক্লাসের প্রথম শ্রেণির শিক্ষার্থী। ক্যাডবেরি পার্ক এবং ব্রু কাফির অ্যাডে দুর্দান্ত অভিনয় করার পরে তিনি বলিউডের ছবিতে কাজ করার অফার পেতে শুরু করেন।
তাঁর প্রথম ছবিটি ছিল রা কে কানওয়ার পরিচালিত আব কে বারাস (২০০২)। তবে ২০০৩ সালে মুক্তিপ্রাপ্ত কেএন ঘোষের চলচ্চিত্র ইশক ভিশক থেকে তিনি খ্যাতি অর্জন করেছিলেন। এর পরে ২০০৮ সালে, মে মজাক কররেহি ঠি ও ২০০৫ সালে বাহ! লাইফ হো আইসির মতো সফল চলচ্চিত্রে অভিনয় করেছিলেন। তাঁর কয়েকটি চলচ্চিত্র বক্স অফিসে ব্যর্থ হয়েছে, যেমন দিওয়ার, শিকার (২০০৫), পাইরে মোহন (২০০৮)।
তাঁর সর্বাধিক সফল চলচ্চিত্র বিবাহ (হিন্দি চলচ্চিত্র) (২০০৭) । ছবিটি একটি অত্যন্ত সফল চলচ্চিত্র এবং বিশ্বের অন্যান্য দেশের দর্শকদের পাশাপাশি এটি ভারতীয় দর্শকদের ও পছন্দ হয়েছিল।
রকাফেলার পরিবার

রকাফেলার পরিবার ( ) বিংশ শতাব্দীর সবচেয়ে ধনী ও প্রভাবশালী মার্কিন পরিবারগুলোর একটি। পরিবারের প্রতিষ্ঠাতা নিউ ইয়র্কে জন্মগ্রহণকারী জন ডেভিসন রকাফেলার ওহাইও-র ক্লিভল্যান্ডে গিয়ে জ্বালানি তেলের ব্যবসা শুরু করেন। স্ট্যান্ডার্ড অয়েল কম্পানির একচেটিয়া ব্যবসার ফলশ্রুতিতে রকাফেলার মার্কিন যুক্তরাষ্ট্রের প্রথম শতকোটিপতিতে পরিণত হন। ধার্মিক ব্যাপ্টিস্ট রকাফেলার এরপর শিক্ষা বিষয়ক জনহিতৈষী কাজে আগ্রহী হয়ে পড়েন, এবং ধারণা করা হয় জীবদ্দশাতেই তিনি প্রায় ৬০০ মিলিয়ন ডলার দান করে গেছেন।
রকাফেলারের ছেলে জন ডেভিসন রকাফেলার জুনিয়র নিউ ইয়র্কে রকাফেলার ফাউন্ডেশন ও রকাফেলার সেন্টার প্রতিষ্ঠা করেন এবং জাতিসংঘ ভবন ও লিংকন সেন্টার-এর জন্য জমি প্রদান করেন। রকাফেলারের নাতি নেলসন আলড্রিচ রকাফেলার রাজনীতিতে জড়িয়ে পড়েন। তিনি পরপর চার মেয়াদের জন্য (১৯৫৯-১৯৭৩) নিউ ইয়র্ক শহরের গভর্নর ছিলেন; পরবর্তীতে তিনি ১৯৭৪-৭৭ সালে জেরাল্ড ফোর্ডের উপ-রাষ্ট্রপতি হিসেবে দায়িত্ব পালন করেন। নেলসনের ভাতিজা চতুর্থ জন ডেভিসন রকাফেলার পশ্চিম ভার্জিনিয়ার গভর্নর ছিলেন (১৯৭৬-১৯৮৪) এবং ১৯৮৫ সালে তিনি রাষ্ট্রটির সেনেটর নির্বাচিত হন।
প্রোটিন

প্রোটিন হল এক প্রকারের বৃহৎ জৈব অণু কিংবা বৃহদাণু, যা এক বা একাধিক দীর্ঘ অ্যামিনো অ্যাসিড উদ্বৃত্তের শৃঙ্খল নিয়ে গঠিত। প্রোটিনগুলি জীবদেহের ভেতরে বিশাল সংখ্যক কার্য সম্পাদন করে, যেমন বিপাকীয় বিক্রিয়াসমূহের অনুঘটন, ডিএনএ প্রতিলিপিকরণ, উদ্দীপকের প্রতি সাড়াদান, কোষ ও জীবদেহে কাঠামো প্রদান, এক স্থান থেকে অন্যত্র বিভিন্ন অণু পরিবহন, ইত্যাদি। প্রোটিনগুলিকে একে অপরের থেকে মূলত তাদের অ্যামিনো অ্যাসিডের অনুক্রমগুলি দ্বারা পৃথক করা যায়। এই অনুক্রমগুলি আবার প্রোটিনগুলির বংশাণুগুলিতে অবস্থিত নিউক্লিওটাইড অনুক্রম দ্বারা শাসিত হয়। সাধারণত প্রোটিনের অ্যামিনো অ্যাসিডের অনুক্রমগুলির কারণে প্রোটিন ভাঁজকরণ সংঘটিত হয়ে সেটির একটি সুনির্দিষ্ট ত্রিমাত্রিক কাঠামো সৃষ্টি হয়, যা সেটির কর্মকাণ্ড নির্ধারণ করে। একটি অ্যামিনো অ্যাসিড দীর্ঘ শৃঙ্খল যা পলিপেপটাইড নামে পরিচিত।
একটি প্রোটিনে অন্তত একটি লম্বা পলিপেপটাইড চেইন থাকে। ছোট পেপটাইড চেইন যাতে ২০-৩০ টির কম অ্যামাইনো অ্যাসিড অবশিষ্টাংশ (amino acid residues) থাকে তাকে অনেক সময় প্রোটিন না বলে পেপটাইড বা অলিগোপেপটাইড নামে অভিহিত করা হয়।
প্রোটিনসমগ্র বিজ্ঞান

প্রোটিনসমগ্র বিজ্ঞান বা ইংরেজি পরিভাষায় প্রোটিয়োমিক্‌স (Proteomics) হল কোনও জীবদেহের সমস্ত প্রোটিনের গঠন ও কাজ নিয়ে বৃহৎ মাত্রার গবেষণা। বিজ্ঞানের এই শাখার নামকরণ করা হয় বংশাণুসমগ্র বিজ্ঞান তথা জিনোমিক্‌স-এর (Genomics) সাথে মিল রেখে। যদিও প্রোটিনসমগ্র বিজ্ঞানকে বংশাণুসমগ্র বিজ্ঞানের পরবর্তী ধাপ হিসেবে গণ্য করা হয়, আদতে প্রোটিনসমগ্র বিজ্ঞান অনেক বেশি জটিল। বংশাণুসমগ্র মোটামুটি ধ্রুব একটি সত্ত্বা (constant entity), কিন্তু প্রোটিনসমগ্র বা "প্রোটিয়োম" কোষভেদে ভিন্ন হয় এবং বংশাণুসমগ্র ও পরিবেশের সাথে প্রাণ-রাসায়নিক বিক্রিয়ার মাধ্যমে প্রোটিনসমগ্রের প্রকৃতি নিয়তই পরিবর্তিত হয়। একই জীবদেহে অবস্থানভেদে, জীবনচক্রের পর্যায়ভেদে ও পরিবেশভেদে প্রোটিন অভিব্যক্তি (প্রোটিন এক্সপ্রেশন) একেবারেই ভিন্ন হতে পারে।
"প্রোটিনসমগ্র" (প্রোটিয়োম) বলতে কোন জীবদেহের সমস্ত জীবনচক্র জুড়ে বিদ্যমান সমস্ত রকমের প্রোটিনের সমষ্টিকে বোঝায়। যেহেতু প্রোটিনসমূহ একাটি জীবের জীবনে কেন্দ্রীয় ভূমিকা পালন করে, জৈব শনাক্তকারকসমূহের (বায়োমার্কার; বিশেষ করে যেগুলি কোন নির্দিষ্ট রোগকে শনাক্ত করে) আবিষ্কারে প্রোটিনসমগ্র বিজ্ঞান অসামান্য অবদান রাখতে পারে।
মানুষের বংশাণুসমগ্রের একটি মোটামুটি খসড়া বিজ্ঞানীরা পেয়ে গেছেন; এখন বহু গবেষক পরীক্ষা করছেন কী ভাবে বংশাণু ও প্রোটিন পারস্পরিক ক্রিয়ার মাধ্যমে অন্যান্য প্রোটিন গঠন করে। মানব বংশাণুসমগ্র প্রকল্পের গবেষণায় একটি চমকপ্রদ তথ্য বেরিয়ে এসেছে যে মানুষের বংশাণুসমগ্রে প্রোটিনকে সঙ্কেতায়িত করে এমন বংশাণুর সংখ্যা (~২২,০০০) মানবদেহের প্রোটিনসমগ্রের সমস্ত প্রোটিনের সংখ্যার (~৪০০,০০০) তুলনায় অনেক কম।
মানবদেহের সমস্ত প্রোটিনের তালিকা তৈরি করা ও এদের কার্যপ্রণালী নির্ণয় করা বিজ্ঞানীদের জন্য এক দুরূহ চ্যালেঞ্জ। এ ব্যাপারে আন্তর্জাতিক সমন্বয়ের লক্ষ্যে গঠিত হয়েছে "হিউম্যান প্রোটিয়োম অর্গানাইজেশন" বা "মানব প্রোটিনসমগ্র সংস্থা"।
সাংগঠনিক জীববিদ্যা

সাংগঠনিক জীববিদ্যা কম্পিউটার পদ্ধতি এবং গাণিতিকভাবে জৈবিক ব্যবস্থার দৃশ্যমান মডেল প্রকাশ করে। ফলিত জীববিজ্ঞানের বৈজ্ঞানিক গবেষণার ক্ষেত্রে এটি খুবই নতুন প্রকৌশল বিদ্যা। সাংগঠনিক জীববিদ্যা হচ্ছে জীববিজ্ঞান ভিত্তিক একটি শাখা বিজ্ঞান যা মূলতঃ জৈবিক ব্যবস্থার জটিল মিথস্ক্রিয়া নিয়ে কাজ করে। সাংগঠনিক জীববিদ্যা কে জৈব তথ্যবিজ্ঞান এর একটি অংশ হিসেবে ধরা যেতে পারে। এই বিদ্যা বিভিন্ন গাণিতিক হিসাব নিকাশ, বিভিন্ন ধরনের কম্পিউটার পদ্ধতি, পরিসংখ্যান ব্যবহার করে। যেমনঃ হৃদপিন্ডের রক্ত সঞ্চালন মডেল, কিডনীর সাথে দেহের পানি এবং বিষাক্ত দ্রাবর গাণিতিক সম্পর্ক নির্ণয় ইত্যাদী সাংগঠনিক জীববিদ্যার উদাহরণ। মুলতঃ ২০০০ সালের পর থেকে জীববিদ্যার বিভিন্ন অনুষঙ্গ নিয়ে কাজ করতে গিয়ে সাংগঠনিক জীববিদ্যা শব্দটির ব্যবহার বৃদ্ধি পেয়েছে। 
সাংগঠনিক জীববিদ্যা মূলতঃ এসেছে নিম্নে উল্লেখিত বিষয়বস্তু থেকেঃ
সাংগঠনিক জীববিদ্যার সংশ্লিষ্ট শাখা প্রশাখার মাঝে কিছু জটিল টেকনোলজিকাল প্লাটফরম রয়েছে।
কম্পিউটার বিজ্ঞানের শাখা ইনফরমিকস এবং পরিসংখ্যান সাংগঠনিক জীববিদ্যায় ব্যবহৃত হয়।এর মাঝে রয়েছে-
রুয়ান্ডা

রুয়ান্ডা (রুয়ান্ডা ভাষায়: Rwanda "রুয়ান্ডা" বা "র্‌গুরান্ডা" /ɾ(g)wɑndɑ/) আফ্রিকার পূর্ব-মধ্যাংশের একটি রাষ্ট্র। দেশটির সরকারি নাম রুয়ান্ডা প্রজাতন্ত্র। এর রাজধানীর নাম কিগালি। এদেশে প্রায় ৮০ লাখ লোকের বাস। রুয়ান্ডার চারিদিকে রয়েছে উগান্ডা, বুরুন্ডি, গণতান্ত্রিক কঙ্গো প্রজাতন্ত্র, এবং তানজানিয়া। এদেশের উর্বর ও পাহাড়ী ভূমির কারণে এর নামকরণ করা হয়েছে "হাজার পাহাড়ের দেশ"। আফ্রিকা মহাদেশের মধ্যে রুয়ান্ডাতেই জনসংখ্যার ঘনত্ব সবচেয়ে বেশি। হুটু ও টুটসি উপজাতি জনগোষ্ঠীর এই দেশটি বিংশ শতাব্দীর শেষভাগে ১৯৯৪ সালের ভয়াবহ জাতিগত দাঙ্গা ও গৃহযুদ্ধের কারণে সারা বিশ্বের নজরে আসে।
১৯৯৪ সালে রুয়ান্ডায় হত্যাকাণ্ড সংঘটিত হয়। এতে আট লাখ নাগরিক নিহত হন। গণহত্যার শিকার অধিকাংশই ছিল সংখ্যালঘু তুতসি সম্প্রদায়ের।
রুয়ান্ডার রাষ্ট্রপতি হল রাস্ট্রের প্রধান এবং তার বহুবিধ ক্ষমতার মধ্যে রয়েছে মন্ত্রীপরিষদের সহায়তায় নীতি প্রণয়ন, বিশেষ ক্ষমতায় ক্ষমা করা, সশস্ত্র বাহিনীকে পরিচালনা করা, বিভিন্ন চুক্তি অনুমোদন করা, রাষ্ট্রপতির নির্দেশ সই করা এবং যুদ্ধ বা জরুরি অবস্থা ঘোষণা করা।প্রতি ৭ বছরের জন্য জনগনের ভোটের মাধ্যমে রাষ্ট্রপতি নির্বাচিত হন এবং তিনি প্রধানমন্ত্রী এবং মন্ত্রীসভার অন্য সদস্যদের নিয়োজিত করেন।বর্তমান রাষ্ট্রপতি পল কাগেমে, যিনি ২০০০ সালে তার পূর্বতন পাস্তুর বিজিমুঙ্গে এর পদত্যাগ এর পরে দায়িত্ব গ্রহণ করেন।
আনুমানিক ৯৮০০০ হাজার।
অফসেট প্রেস

অফসেট প্রেস আধুনিক বৈদ্যুতিক ছাপাখানা, যারা সাদা অফসেট শ্রেণীর ও তারচেয়ে উন্নত মানের কাগজে ছাপতে পারে। এখানে ব্যবহৃত মেশিনে চার বর্ণের ছাপা সম্ভব বলেও অনেকে এদের অফসেট মেশিন বলে থাকেন। এই মেশিনগুলো ভিন্ন ভিন্ন রং এর জন্য ভিন্ন ভিন্ন প্লেট ব্যবহার করে । সাধারনভাবে এবং কম্পিউটারের ছবিতে আমরা মৌলিক রং হিসেবে লাল, নীল ও সবুজ (RGB)কে দেখলে বা জানলেও ছাপার ক্ষেত্রে কিন্তু (CMYK) সাইয়ান, ম্যাজেন্টা, ইয়েলো এবং ব্ল্যাক কে মূল রং ধরা হয়। ছাপার ক্ষেত্রে এই চার রং থেকে সমস্ত রং তৈরি বা ছাপা হয়ে থাকে। এছাড়াও প্যান্টোন নামে কিছু স্বতন্ত্র কালার বা রং আছে, যাদের তৈরি করা সম্ভব নয়।
অফসেট প্রিন্টিং এর উন্নতি ঘটে দুটি ধাপে। প্রথমে ইংল্যান্ডে রবার্ট বার্কলি ১৮৭৫ সালে টিনের উপর ছাপার জন্য একটি অফসেট প্রেস উন্নত করেন, পরবর্তী ধাপে যুক্তরাষ্ট্রে ওয়াশিংটন রুবেল ১৯০৪ সালে কাগজে ছাপানোর যোগ্য সংস্করণ তৈরী করেন।
সিএমওয়াইকে রং মডেল

সি এম ওয়াই কে (CMYK) বর্ণ বা রঙের একটি মানদণ্ড বা প্রতিমান। সাধারণত ছাপাখানাগুলিতে এই প্রতিমান ব্যবহার করা হয়। এই প্রতিমানে চারটি প্রধান রং আছে: সায়ান (Cyan, এক ধরনের সবুজাভ নীল), ম্যাজেন্টা বা নীললোহিত (টকটকে লাল), হলুদ ও কালো। ছাপার সময় এই চারটি রং হতে সমস্ত রং তৈরি হয়ে থাকে।
লাল, নীল ও সবুজ হল মৌলিক রং যাদের থেকে সমস্ত রং তৈরি করা হয়। ঐ তিন রঙের সমন্বয়ে তৈরি রঙকে ছাপার পূর্বে সি এম ওয়াই কে ধরনে পরিবর্তন করে নেয়া হয়। সব ধরনের গ্রাফিক্‌স বা চিত্রলৈখিক-নকশাকরণ সফটওয়্যার এই কাজটি করতে পারে।
তরল স্ফটিক ছবির পর্দা

তরল স্ফটিক ছবির পর্দা বা এলসিডি(LCD liquid crystal display) তরল রাসায়নিক পদার্থকে বিদ্যুৎপ্রবাহ দ্বারা প্রয়োজনীয় আকারে প্রদর্শন। নাম যত জটিলই হোকনা কেন বস্তুটি কিন্তু সকলেরই পরিচিত। ক্যাসিও কোম্পানির তৈরি হাত ঘড়ি ও ক্যালকুলেটরের লেখা প্রদর্শন করার মাধ্যমে এটি সবচেয়ে দ্রুত পরিচিতি ও জনপ্রিয়তা পায়। বর্তমানে মোবাইল ফোন,কম্পিউটারের মনিটর থেকে বৃহৎ আকৃতির প্রজেকশন টিভিতেও এলসিডি ব্যবহার করা হচ্ছে।এটি পাতলা সমান্তরাল বৈদ্যুতিক প্রদর্শক যেটা তরল ক্রিস্টালের (liquid crystals বা LCs) আলোর পরিবর্তনের বৈশিষ্ট্য ব্যবহার করে। কিন্তু এই এলসি সরাসরি আলো নির্গত করে না।
এগুলো নানা কাজে ব্যবহার করা যায় যেমন টেলিভিশন, টেলিফোন, বিমানের ককপিটের বিভিন্ন মিটার এর প্রদর্শক হিসেবে, সাইন, ভিডিও প্লেয়ার, গেম খেলার যন্ত্র, ডিজিটাল ঘড়ি, হাত ঘড়ি ইত্যাদি। এলসিডি সিআরটি-র পরিবর্তে বর্তমানে ব্যাপকভাবে ব্যবহৃত হয়। এতে করে যেসকল যন্ত্রগুলোতে এলসিডি আছে সেগুলো আকার ছোট, ওজনে হালকা, সহজে বহনযোগ্য, কম দামি, বেশি নির্ভরযোগ্য এবং চক্ষু বান্ধব হয় এবং জনপ্রিয়তা লাভ করে। সিআরটি এবং প্লাজমার মত এগুলোর কোন আকার দিতে অসুবিধা হয় না। ফসফরাস ব্যবহার না করায় এতে রং বিকৃত হওয়ার সুযোগ নেই।
এগুলো খুবই বৈদ্যুতিক শক্তি কম ব্যবহার করে এবং এগুলির পুনঃচক্রায়ন করাও সিআরটির চেয়ে সহজ। এর বৈদ্যুতিক শক্তি কম ব্যবহার করার কারণে এগুলো ব্যটারি দ্বারা চালিত যন্ত্রগুলোতে ব্যবহার করা যায়। এলসিডি প্রযু্ক্তির বিকাশ শুরু হয় আনুমানিক ১৯৮৮ থেকে এবং ২০০৮ সাল পর্যন্ত এর উন্নতির পেছনে বড় কারণ তরল ক্রিস্টালের আবিষ্কার। এর ফলে বিশ্ব জুড়ে সিআরটি প্রদর্শকের উৎপাদন কমতে থাকে।
আমেরিকার মিলিটারিরা এলসিডিকে বেছে নেয় সিআরটির পরির্বতে কারণ এটা ছোট, হালকা এবং কার্যকরী, যদিও প্লাজমা প্রদর্শণ ব্যবহার করা হয় তাও অল্প উল্লেখ্য তাদের এম১ আব্রমস ট্যাঙ্ক। নাইট ভিশন বা রাত্রি দর্শণ যন্ত্রের দেখার জন্য ইউএস মিলিটারি এলসিডি মনিটর ব্যবহার করে যেমন- এমআইএল-এল-৩০০৯ এগুলো বেশ কঠিন মান নিয়ন্ত্রণের মাধ্যমে মিলিটারির কাছে হস্তান্তর করা হয়। এগুলোর মধ্যে আছে এমআইএল-এসটিডি-৯০১ডি - উচ্চ ধাক্কা (সি ভেসেল), এমআইএল-এসটিডি-১৬৭বি - কম্পন (সি ভেসেল), এমআইএল-এসটিডি-৮১০এফ - বাইরের পরিবেশের অবস্থায় (মাটির গাড়ি এবং ব্যবস্থাপনায়), এমআইএল-এসটিডি-৪৬১ই/এফ - ইলেক্ট্রোমেগনেটিক ইন্টাফেস/ রেডিও ফ্রিকোয়েন্সি ইন্টারফেস।
গ্লোবাল সিস্টেম ফর মোবাইল কমিউনিকেশন্‌স

গ্লোবাল সিস্টেম ফর মোবাইল কমিউনিকেশন (সংক্ষেপে জিএসএম) এক ধরনের ডিজিটাল তারবিহীন সেলুলার বা মোবাইল যোগাযোগ ব্যবস্থা। জিএসএম তথ্য আদানপ্রদানের ক্ষেত্রে ন্যারোব্যান্ড টিডিএমএ ব্যবহার করে। এটি GMSK মড্যুলেশন টেকনিক ব্যবহার করে থাকে। এভাবে একটি নির্দিষ্ট রেডিও তরংঙ্গে একই সাথে আটটি কলের সুবিধা নিশ্চিত করা যায়, তবে, অর্ধ-দ্রূতি(HR) প্রযুক্তি ব্যবহার করে সর্ব্বোচ্চ ১৬ টি পর্যন্ত কল করা যায়।। জিএসএম এর সূত্রপাত ১৯৯১ সালে। ১৯৯৭ সালের শেষ 
ভাগে এসে জিএসএম হয়ে ওঠে ১০০ টির বেশি দেশে জনপ্রিয় এবং বিশেষ করে ইউরোপ এবং এশিয়া তে প্রামাণ্য মোবাইল ব্যবস্থা।
সারা বিশ্বে বহু ফ্রিকোয়েন্সিতে জিএসএম প্রচলিত আছে। নিম্নের ছকে প্রধান কতগুলো ফ্রিকোয়েন্সির মধ্যে পার্থক্য দেওয়া হল। 
উপরিল্লিখিত ফ্রিকোয়েন্সি ছাড়াও ৪৫০,৪৮০,৭৫০,৮১০,৮৫০ ফ্রিকোয়েন্সিতেও জিএসএম প্রচলিত আছে। এছাড়া "রেলওয়ে জিএসএম" (GSM-R 900) নামে ভিন্ন ধরনের জিএসএম, ৯০০ ফ্রিকোয়েন্সিতে চালু আছে, যা দ্রুত গতির ট্রেনে ( যেমন TGV /Shinkansen/ Intercity-Express ) PGSM মোবাইল ফোন গুলোকে যথাযথ সার্ভিস প্রদান করে।
জিএসএমের সবচেয়ে প্রচলিত ফ্রিকোয়েন্সি হচ্ছে প্রাইমারি জিএসএম ৯০০ । এই ফ্রিকোয়েন্সিতে মোট ১২৪ টি নির্দিষ্ট রেডিও তরংঙ্গ আছে যা ১,২,৩ ... ... ১২৪ এইভাবে নম্বরকরন করা হয়েছে। এই নির্দিষ্ট নম্বরকে ARFCN বলা হয়। ARFCN জানা থাকলে সূত্র অনুযায়ী ফ্রিকোয়েন্সি বের করা যায়। যেমন, সূত্র অনুযায়ী ARFCN = ৫৬ হচ্ছে ৯০১.২ MHz ফ্রিকোয়েন্সি। 
১২৪ টি রেডিও তরংঙ্গ এর প্রতিটি ২০০KHz দ্বারা বিভক্ত, তার মানে, ৯০১.২ এর পরবর্তী রেডিও তরংঙ্গ হবে ৯০১.৪ এবং এর ARFCN মান হবে ৫৭।
ARFCN নম্বর শুধু প্রতিদিনের কাজে ব্যবহার করা হয়, ফ্রিকোয়েন্সিকে যদি 216.239.51.99 IP address এর সাথে তুলনা করা যায়, তবে ARFCN কে তুলনা করা যায় www.google.com এর সাথে।
একটি নির্দিষ্ট রেডিও তরংঙ্গে ৮টি কল করা যায়, তবে অর্ধ-দ্রুতি (HR) প্রযুক্তি দিয়ে ১৬টি কল করা সম্ভব, তবে কলের গুনগত মান কমে যাবে। প্রতিটি রেডিও তরংঙ্গ TDMA প্রযুক্তি দ্বারা ৮টি সময়-কুঠুরি (Time Slot) বিভক্ত। একটি সময়-কুঠুরি শুধু একটি মোবাইলে ফোনকে বরাদ্দ করা যায়। অর্ধ-দ্রুতি (HR) প্রযুক্তি দ্বারা একটি রেডিও তরংঙ্গকে ১৬টি সময়-কুঠুরিতে বিভক্ত করা হয়,তাই ১৬টি কল করা সম্ভব। মানুষের শ্রবন শক্তির সীমাবদ্ধতার কারণে একটি রেডিও তরংঙ্গকে ১৬টি সময়-কুঠুরির বেশি ভাগে বিভক্ত করা সম্ভব নয়।
একটি জিএসএম সিস্টেমে মূলত তিনটি অংশ থাকে:-
এদের মধ্যে এসএস এবং বিএসএস দুটির মধ্যে সম্বয় করে এনএমসি (NMC - Network Management Center) বা ওএমসি (OMC - Operation & Maintenance Center)-র মাধ্যমে।
সুইচিং সিস্টেমে নিম্নলিখিত যন্ত্রাংশ থাকে:-
বেজ স্টেশন সিস্টেমে দুটি যন্ত্রাংশ থাকে:-
মোবাইল সিস্টেমে দুটি যন্ত্রাংশ থাকে:- 
সাধারণভাবে জিএসএম-এ একটি মোবাইল ফোনের তিনটি অবস্থা থাকে।
সাধারণভাবে আমাদের মনে হতে পারে IDLE অবস্থায় কোনও কাজ হয় না। বাস্তবে এ সময় নিম্নলিখিত ব্যাপারগুলি ঘটে থাকে। 
সবুজ বোতাম চেপে কল করা থেকে লাল বোতাম চেপে কল শেষ করা পর্যন্ত যা ঘটে:- 
যখন আমরা কথা বলি তখন কথা যেভাবে যায়:-
চীনা ভাষা

চীনা-তিব্বতীয় ভাষাপরিবারের চীনা শাখার ভাষাসমূহ অনেক সময় চীনা ভাষা নামে পরিচিত। যদিও ম্যান্ডারিন চীনা ভাষাটি গণচীন ও চীন প্রজাতন্ত্রের (তাইওয়ান) একমাত্র সরকারি ভাষা, কথ্য চীনা ভাষার বিভিন্ন রূপ আছে। ভাষাবিজ্ঞানীদের মতে চীনা ভাষাগোষ্ঠীতে সাত কিংবা দশটি ভাষা (বা উপভাষাগোষ্ঠী) আছে। হান সম্প্রদায়ের অধিকাংশ মানুষ এবং অনেক সংখ্যালঘু সম্প্রদায় এই ভাষায় কথা বলে। বিশ্বের প্রায় ১২০ কোটি মানুষের (পৃথিবীর মোট জনসংখ্যার ১৬%) মাতৃভাষা চীনা।
অনেক চীনা ভাষাবিজ্ঞানী আরও তিনটি চীনা ভাষার (বা উপভাষাগোষ্ঠী) অস্তিত্ত্বে বিশ্বাস করেন। এগুলি হল:
চীনা ভাষার অনেকগুলি তুলনামূলকভাবে ছোট উপভাষাগোষ্ঠীকে এখনও সঠিকভাবে শ্রেণীকরণ করা হয় নি, যেমন তানচৌ, শিয়াংহুয়া, শাওচৌ, তুংআন, ইত্যাদি।
স্থানভেদে চীনা ভাষার বহু প্রকারের বৈচিত্র্যের জন্য কিছু ভাষাবিদ এর সঙ্গে একটি ভাষা পরিবারের মিল খোঁজেন। চীনা ভাষার বহু বৈচিত্র্যের জন্য কিছু লোক একে রোমান্স ভাষার সঙ্গে তুলনা করে।
চীনা ভাষার অন্যতম প্রাচীন লেখনি চাঙ বংশ শিলালিপির সময় থেকে পাওয়া যায়, যা ১২৫০ খ্রীষ্টপূর্বে জ্ঞাত হয়েছিল। ১৯৩০ সালে মানক চীনকে গ্রহণ করা হয়েছিল যা বর্তমান তাইওয়ান এবং চিনদেশের রাষ্ট্রীয় ভাষা।
বিভাজন
ভাষাবিদরাও একে বিভিন্ন ভাগে ভাগ করতে চেয়েছেন। যেমন:- তিব্বতী ভাষা, চীনা-তিব্বতী এবং বার্মি।
বিভিন্ন অংশে চীনা ভাষার সুর বিভিন্ন হয় কিন্তু বিশেষত মধ্য চীনের ক্ষেত্রে এটি অধিক তলার স্তরের সুর হয়। কিছু বিদ্যালয়ের চীনা ভাষার অক্ষর ১০০০ করে অধিক পাওয়া গিয়েছিল.
সব দিক থেকে একই থাকা শব্দ কিছুু সুরের জন্য চীনা ভাষায় আলাদা লয় বহন করে উত্তর চীনের কিছু ভাষায় তিনটি স্বর থাকে, যেখানে নাকি দক্ষিণ চীনে সুর ৬ বা ১২ তা হতেও পারে, সুরের সংখ্যা কোথায় কীভাবে গণনা করে সেই প্রকারের ওপরেও নির্ভর করে।
চীনে সুরের ক্ষেত্রে মানক চীনা ভাষা অন্যতম অধিক প্রয়োগ করা হয়। নিচে দেয়া পাঁচটা চীনা স্বর দ্বারা একে দেখানো হয়েছে:
好大 এত বড়
আন্তর্জাতিক স্তরে অর্থব্যবস্থার দিক থেকে মানক চীনা ভাষা বর্তমান আমেরিকা যুক্তরাষ্ট্রের নির্দিষ্ট কিছু বিদ্যালয়ে বিশেষ স্থান পেয়েছে, এবং পাশ্চাত্যে এই ভাষাটি যুব সমাজের মধ্যে বিশেষ আকর্ষণ সৃষ্টি করতে সক্ষম হয়েছে।
কেম্ব্রিজ বিশ্ববিদ্যালয় অনুসারে ১৯৯১ সালে মাত্র ৫০০০ বিদেশী ছাত্র ছাত্রী চীনা ভাষা পরীক্ষা দিয়েছিল কিন্তু এই সংখ্যা ২০০৫এ ১১৭৬৬০ তে বৃদ্ধি হয়। ২০১০ থেকে ৭৫০০০০ মানুষ এই পরীক্ষা দিয়েছে। ২০১৭ থেকে এই সংখ্যা ৬.৫ মিলিয়ন হয়ে যায়।
আধুনিক ভাষা সংস্থা অনুযায়ী ২০১৫ সালে আমেরিকা যুক্তরাষ্ট্রে ৫৫০ টি প্রাথমিক, মাধ্যমিক এবং উচ্চতর মাধ্যমিক বিদ্যালয় ছিল যা ওই দুই বছরে ১০০% বৃদ্ধির প্রতিনিধিত্ব করে। সেভাবে মহাবিদ্যালয় স্তরে চীনা ভাষার কক্ষের নামাংকন ৫১% পর্যন্ত বৃদ্ধি হয়েছিল। অন্যদিকে ২০১৫ সালে ত্রিশ থেকে পঞ্চাশ হাজার ছাত্র ছাত্রী চীনা ভাষা আমেরিকা যুক্তরাষ্ট্রে শিখেছিল। 
২০১৬ সালে আধা মিলিয়নের অধিক চীনা ছাত্র বিদেশে উচ্চ শিক্ষার জন্য গিয়েছিল, অন্যদিকে চীনেে চার লাখ আন্তরাষ্ট্রীয় ছাত্র উচ্চ শিক্ষার জন্য এসেছিল। চিংহুবা বিশ্ববিদ্যালয়ে এক বছরে ১১৬ টি দেশের প্রায় ৩৫ হাজার ছাত্রকে গ্রহণ করে।
দ্বিতীয় ভাষা হিসাবে চীনা ভাষার দাবী বেড়ে চলেছে। চীনা শিক্ষা মন্ত্রণালয়ের মতে, বিশ্ব স্তরে চীনা ভাষা শেখার জন্য ৩৩০ টা সংস্থা আছে। চীনের শিক্ষা মন্ত্রণালয়ের সর্বজনীন সংস্থা বিভিন্ন বামপন্থী সংস্থার জন্ম দিয়ে চীনা ভাষা, সাহিত্যের বিকাশ এবং বিদেশে থাকা চীনা সকলের শিক্ষার জন্য কাজ করেছে। ২০১৪ থেকে এমন ৪৮০এরও অধিক বামপন্থী সংস্থা ছিল।
ইয়ান মার্টেল

ইয়ান মার্টেল (জন্ম: জুন ২৫, ১৯৬৩ -) হলেন বুকার পুরস্কার বিজয়ী একজন কানাডীয় সাহিত্যিক।
তিনি বিশ্বের নানা দেশ ভ্রমণ করেছেন এবং ইরান, তুরস্ক এবং ভারতে বেশ কিছুটা সময় থেকেছেনও। পিটারবরো, অন্টারিও তে অবস্থিত ট্রেন্ট বিশ্ববিদ্যালয়ে দর্শনে পড়াশোনা করার পর ২৭ বছর বয়সে তিনি লেখালেখিকে পেশা হিসাবে বেছে নেন। নানা দেশের নানারকম ঐতিহ্যের সাথে পরিচয় তার লেখাকে গভীরভাবে প্রভাবিত করেছে। আর এই প্রভাব স্পষ্ট হয়ে ধরা পড়েছে তার রচিত কল্প-কাহিনী "লাইফ অফ পাই" এর ঐতিহ্যগত পটভূমির ব্যাপকতায়। এই কল্প-কাহিনীর সুবাদে তিনি ২০০২ সালে সম্মানজনক বুকার পুরস্কার লাভ করেন। "লাইফ অফ পাই" কল্প-কাহিনীটি লিখবার রসদ জোগাড় করতে মার্টেল প্রায় ছয়টি মাস ভারতে- মসজিদ, মন্দির, গির্জা আর চিড়িয়াখানা দেখে কাটিয়ে দেন। তারপর গোটা একটি বছর তিনি নানারকমের ধর্মীয় গ্রন্থ আর পরিত্যক্ত গল্প-গাঁথা পাঠ করেন এবং এতসব গবেষণার পর মূল বইটি লিখতে তার আরো দুটি বছর কেটে যায়।
সিবিসি বেতার'র "কানাডা পাঠ্য" প্রতিযোগিতার ২০০৩ সংস্করণ হিসাবে "লাইফ অফ পাই" নির্বাচিত হয় এবং আরেকজন লেখক ন্যান্সি লি এই প্রতিযোগিতায় বিজয়ী হন। তাছাড়া এই প্রতিযোগিতার ফরাসি সংস্করণ "লি কমব্যাট ডেস লিভঁ" এর জন্য "লাইফ অফ পাই" এরই ফরাসি-অনুবাদ "হিস্টোরি ডি পাই" নির্বাচিত হয় এবং এখানকার বিজয়ী হন গায়ক লুসি ফরেসটিয়াঁ।
২০০৩ এর সেপ্টেম্বর থেকে মার্টেল গণগ্রন্থাগারের আবাসিক লেখক হিসাবে সাসকাটুন, সাসকাটচেভান-এ এক বছর থাকেন। পরে তিনি মন্ট্রিল, কিউবেক-এ পাড়ি জমান এবং সম্প্রতি কানাডীয় কম্পোজার ওমর দানিয়েল এর সাথে টরেন্টো'র রয়্যাল কনসারভেটরি অফ মিউজিক'র আবাসিক কম্পোজার হিসাবে পিয়ানোর একটি মিউজিক নিয়ে কাজ করেছেন। "ইউ আর হয়্যার ইউ আর" বা "তুমি সেথায় যেথায় তুমি আছো" গানটির কথা নেয়া হয়েছে মার্টেল এর একটি লেখা থেকে যেখানে সাদামাটা একটি দিনের মুঠোফোন-আলাপকে তুলে ধরা হয়েছে।
২০০৫ এর নভেম্বরে সাসকাটচেভান বিশ্ববিদ্যালয় ঘোষণা দিয়েছে যে, মার্টেল বিশ্ববিদ্যালয়টির ইংরেজি বিভাগের আবাসিক পণ্ডিত হিসাবে একবছর থাকবেন। সাসকাটুনের হলোকস্ট্ এর ইতিহাস নিয়ে তার পরবর্তি গ্রন্থের জন্য গবেষণা করাটাই মার্টেলের এখনকার পরিকল্পনা। বর্তমানে তিনি সাসকাটুনে তার বান্ধবীর সাথে বসবাস করছেন।
কেন্দুয়া উপজেলা

কেন্দুয়া উপজেলা বাংলাদেশের নেত্রকোণা জেলার একটি প্রশাসনিক এলাকা।
এই উপজেলার উত্তরে নেত্রকোণা সদর উপজেলা ও আটপাড়া উপজেলা, দক্ষিণে কিশোরগঞ্জ জেলার তাড়াইল উপজেলা ও ময়মনসিংহ জেলার নান্দাইল উপজেলা, পূর্বে মদন উপজেলা, পশ্চিমে ময়মনসিংহ জেলার ঈশ্বরগঞ্জ উপজেলা ও গৌরীপুর উপজেলা।
বর্তমান কেন্দুয়া পার্শ্ববর্তী কামরূপ রাজ্যর ইকলিম মোয়াজ্জমাবাদ পরে নাসিরুজ্জিয়াল পরগনাভূক্ত ছিল। সম্রাট আকবারের সময়কালে এ অঞ্চল সরকার বাজুহা নামে পরিচিত ছিল।
গারো পাহাড়ের পাদদেশে অবস্থিত নেত্রকোণা জেলার দশটি থানার মধ্যে ঐতিহ্যবাহী থানা এই কেন্দুয়া। ভৌগোলিক অবস্থার বিচারে কিশোরগঞ্জ ও ময়মনসিংহ জেলার সীমানাকে বুকে ধারণ করে নিজ জেলাসহ তিনটি জেলার ভাষা, কৃষ্টি, সভ্যতায় কেন্দুয়া আরও মহিমান্বিত হয়েছে। কেন্দুয়া নামকরণে ইতিহাস থেকে যতটুকু জানা যায়, ঐতিহ্যবাহী রোয়াইলবাড়ী ও জাফরপুরে অবস্থানরত শাসক ও সেনানীদের ঐতিহ্য রক্ষার্থে এবং গোগবাজারে প্রসিদ্ধ পাট ক্রয় কেন্দ্র গড়ে উঠায় বিদেশী ব্যবসায়ীদের আনন্দ ফুর্তির জন্য মুঘল যুগে দিল্লী-লক্ষ্ণৌ হতে বাঈজীরা এসে আজকের থানা সদর থেকে ১ কি.মি. উত্তরে সবুজ গাঁয়ে বাসস্থান গড়ে তুলে।
ফরাসীরা এ অঞ্চলে আগমণ করে-বাঈজীদের এ স্থানটিকে ‘কান্দওয়া’ বলে সম্বোধন করে। কান্দওয়া শব্দটি ফার্সী এবং এর বঙ্গার্থ সবুজ ভূমি, ‘ওয়া’ শব্দটি সম্বোধন শব্দ। সেই ফার্সী ‘কান্দওয়া’ থেকে উচ্চারণ বিভ্রাটে কেন্দুয়া নামের উদ্ভব। বাঈজীরা সঙ্গীত ও জলসায় আগত অতিথিদের সাথে অর্থের বিনিময়ে চুক্তি করত। পরবর্তীতে চুক্তির ফার্সী শব্দ ‘পুণ’ সংযোজিত হয়ে ‘পূণকান্দওয়া’ নামে স্থানটি পরিচিত হয়, যা থেকে আজকের পণ কেন্দুয়া গ্রামের উদ্ভব।
রাজেশ্বরী,পাটেশ্বরী মেঘনার শাখা নদী ওগো সোমেশ্বরী নাতি সাইডুলী মোহনা কুল ঘেষে নদ - নদী নালা, খাল বিল, হাওড়, ঝিলে পরিপূর্ণ সৃষ্টিকর্তার এক অপরূপ সৃষ্টি কেন্দুয়ার এ অঞ্চলের মানুষকে করেছে ঐতিহ্যবাহী গায়ক, সাধক, কবি; ফলে এ অঞ্চলের মানুষের মুখেই সৃষ্টি হয়েছে জারী, সারি, ভাটিয়ালী, কবিগান, কিসসা, পালাগান, যাত্রা, ঢপযাত্রা, ঘাটুগান, গাজীর গান, ধামালী গীত, গাইনের গীত আরও বিভিন্ন ধরনের গান।
সূতী সাইঢুলি নদী, কইজানী সিংগুয়া নদী পাটেশ্বরী নদী , রাজী খাল, বগাজান বিল'সাকুয়া বিল,নেইট্টা বিল ইত্যাদি উল্লেখযোগ্য জলাভূমি।
কেন্দুয়ার মোট জনসংখ্যা ৩,১৪,৪৫০ জন; যার মধ্যে পুরুষ ১,৬৪,৫৯৮ জন ও মহিলা ১,৪৯,৮৫২ জন।
কেন্দুয়া উপজেলায় বর্তমানে ১টি পৌরসভা ও ১৩টি ইউনিয়ন রয়েছে, এবং ৩০৪ টি গ্রাম রয়েছে। সম্পূর্ণ উপজেলার প্রশাসনিক কার্যক্রম কেন্দুয়া থানার আওতাধীন।
এ উপজেলায় ২২০টি মৌজা এবং ৩০৪টি গ্রাম রয়েছে।
অতীতে শিক্ষার হার কম থাকলেও দিনেদিনে এই হার ক্রমশ বাড়তেছে।
 === কারিগরী ===
84 
সাঈফ উদ্দীন সরকারি প্রাথমিক বিদ্যালয়,কুন্ডুলী
কৃষিই এই উপজেলার অর্থনীতির প্রধান চালিকাশক্তি। এই উপজেলায় ধান, পাট, গম ইত্যাদি প্রধান অর্থকরী ফসল। এছাড়াও কুমড়া, আলু, পটল, সরিষা প্রচুর পরিমাণে চাষ করা হয় প্রধান ফল-ফলাদি হচ্ছে আম, কাঁঠাল, কলা, জাম, লিচু, পেয়ারা, তরমুজ, সুপারি, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি, ছোলা, আউশ ধান, অড়হর, মাষকলাই। এখানে প্রচুর হাঁস-মুরগি এবং খামার,গরু-ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান রেখেছে। ব্যবসা বাণিজ্য পরিচালনায় এই উপজেলায় গড়ে উঠেছে অসংখ্য ছোট ও মাঝারি আকারের ক্ষুদ্র শিল্প।
কেন্দুয়া উপজেলায় ৬৭.২২ কিলোমিটার রাস্তা পাকা ও ৩৯৯.৭৯ কিলোমিটার রাস্তা কাঁচা। 
বর্তমান সংসদ সদস্য : উপজেলা বর্তমান মেয়র : 
বর্তমান উপজেলা চেয়ারম্যান :
বর্তমান উপজেলা ভাইস চেয়ারম্যান : 
বাংলাদেশের উপজেলা
বাংলাদেশের জেলাসমূহ
বাংলাদেশের বিভাগসমূহ
মদন উপজেলা

মদন উপজেলা বাংলাদেশের নেত্রকোণা জেলার একটি প্রশাসনিক এলাকা।
এই উপজেলার উত্তরে মোহনগঞ্জ উপজেলা ও আটপাড়া উপজেলা, দক্ষিণে কিশোরগঞ্জ জেলার ইটনা উপজেলা ও তাড়াইল উপজেলা, পূর্বে খালিয়াজুড়ি উপজেলা, পশ্চিমে কেন্দুয়া উপজেলা।
মদন উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মদন থানার আওতাধীন।
প্রাকৃতিক স্নিগ্ধতায় রঞ্জিত হাওড়-বাওর ও মগড়া, জেলাই, কৈজানী প্রভৃতি নদী নালায় বেষ্টিত সূফী সাধক সৈয়দ আহাম্মদ বসরী (র:) এর স্মৃতি বিজড়িত, ঐতিহাসিক সমৃদ্ধি নিয়ে মদন থানা নেত্রকোণা জেলার অন্যান্য থানাগুলো থেকে স্বতন্ত্র। ভৌগোলিক পরিবেশে খালিয়াজুরী, আটপাড়া, কেন্দুয়া থেকে পৃথক না হলেও বৈচিত্র্যতায় অনেক ব্যবধান লক্ষ্য করা যায়। ১৯৭০ খৃষ্টাব্দে দেশের আঞ্চলিক শান্তি শৃঙ্খলা রক্ষার্থে ময়মনসিংহের জেলা কালেক্টর যে সকল স্থানগুলোতে থানা স্থাপনের অনুমতি প্রার্থনা করেছিলেন, তন্মোধ্যে পরগনা নাসিরুজিয়ালের জন্য মদন একটি, কিন্তু সেটি রেভেনিউ বোর্ড নামঞ্জুর করলে বর্তমান মদন থানাভূক্ত ফতেপুর নামক স্থানে ১৮৪৫ খৃষ্টাব্দে থানা স্থাপনের প্রস্তাব প্রেরিত হয়। নিকলী, বাজিতপুর, ফতেপুর ও মাদারগঞ্জ এ চারটি থানা নিয়ে হোসেনপুর বা নিকলী মহকুমা স্থাপনের প্রস্তাব ছিল। এই ফতেপুরেই ঈসা খাঁর পরিষদ দেওয়ান মসহিদ জালারে বংশধর ফতেইয়ার খাঁর আবাস্থল। এই ফতেইয়ার খাঁর নামানুসারের স্থানের নামকরণ হয় ফতেপুর। তৎরূপ একই বংশের দেওয়ান জাহাঙ্গীরের নামানুসারে মদন থানার জাহাঙ্গীরপুর নামক গ্রামের নামকরণ হয়েছে।১৮৮৪ খ্রিস্টাব্দে কেন্দুয়ায় পুলিশ প্রশাসন কেন্দ্র স্থাপনের বর্তমান মদন উপজেলার আখশ্রী গ্রামে কেন্দুয়া থানার একটি ফাড়ি স্থাপিত হয়েছিল। সে সময় মদন ও ফতেপুর ব্যবসা কেন্দ্র হিসেবে বিবেচিত ছিল। কালের প্রবাহে মদনের গুরুত্ব বাড়তে থাকে। এতে যোগাযোগসহ শাসন প্রক্রিয়ারও পরিবর্তন আসে। নায়েকপুরে আখশ্রী থেকে ফাড়ি থানা প্রত্যাহার করা হয় এবং পূর্ণাঙ্গ থানা স্থাপন করার প্রক্রিয়া শুরু হয়। খালিয়াজুরী, আটপাড়া ও কেন্দুয়ার ১৩১টি গ্রাম নিয়ে ১৯১৭ সালের ৩১ ডিসেম্বর মদন থানা প্রতিষ্ঠা লাভ করে। [No. 417. P.J. Dated 14th December 1918] প্রজ্ঞাপনমূলে মদন থানাকে পুলিশ বিভাগ অনুমোদন প্রদান করে। ১৯৬২ খ্রিষ্টাব্দে মদন থানায় সার্কেল উন্নয়ন ও রাজস্ব বিভাগ খোলা হয়। ১৯৮৩ খ্রিষ্টাব্দে মদনকে উপজেলায় উন্নীত করা হয়। ৯১ বর্গমাইল আয়তনে ৮টি ইউনিয়ন নিয়ে মদন উপজেলার কার্যক্রম চলছে। ১১ জুলাই ২০০১ সালে মদন থানা সদরকে পৌরসভায় উন্নীত করা হয়। মহুয়া মলুয়ার দেশ খ্যাত নেত্রকোণা জেলার মদন উপজেলার সাধারণ মানুষ খুবই সাংষ্কৃতিকমনা। এ উপজেলায় নৌকা বাইচ, ষাড়ের লড়াই, বাউলগান, যাত্রা, নাটক বছরের বিভিন্ন সময় পালাক্রমে অনুষ্ঠিত হয়।
এই উপজেলায় ধান, পাট, গম ইত্যাদি প্রধান অর্থকরী ফসল। প্রধান ফল-ফলাদি হচ্ছে আম, কাঁঠাল, কলা, জাম, লিচু, পেয়ারা, তরমুজ, সুপারি, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি, ছোলা, আউশ ধান, অড়হর, মাষকলাই। এখানে প্রচুর হাঁস-মুরগি এবং খামার,গরু-ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান রেখেছে। ব্যবসা বাণিজ্য পরিচালনায় এই উপজেলায় গড়ে উঠেছে অসংখ্য ছোট ও মাঝারি আকারের ক্ষুদ্র শিল্প।
জল ভ্রমণের জন্য মদন বিখ্যাত। এই উপজেলার অন্যতম আকর্ষণ উচিতপুর হাওর । দেশের বিভিন্ন প্রান্ত থেকে পর্যটকরা ঘুরতে আসেন ।
গাণিতিক জীববিজ্ঞান

গাণিতিক জীববিদ্যা () নতুন এক বিজ্ঞান যা গণিত এবং জীববিদ্যা র সমন্বয়ে গঠিত। সাংগঠনিক জীববিদ্যার সাথে এর যথেষ্ট মিল রয়েছে তবে এই বিদ্যার প্রধান লক্ষ্য হচ্ছে বিভিন্ন গাণিতিক পদ্ধতি ব্যবহার ও আবিষ্কার এর মাধ্যমে জৈব তথ্যবিজ্ঞান এবং সাংগঠনিক জীববিদ্যা কে সমৃদ্ধ করা। ক্ষেত্রটিকে কখনও কখনও গাণিতিক জীববিজ্ঞান বা জৈববিজ্ঞান বলা হয়। তাত্ত্বিক জীববিজ্ঞান জীববিজ্ঞানের জন্য তাত্ত্বিক নীতিগুলির বিকাশের উপর আরও বেশি জোর দেয় যেখানে গাণিতিক জীববিজ্ঞান জৈবিক সিস্টেমগুলি অধ্যয়নের জন্য গাণিতিক সরঞ্জামগুলির ব্যবহারের উপর দৃষ্টি নিবদ্ধ করে, যদিও দুটি শব্দটি মাঝে মাঝে পরিবর্তিত হয়।
ইন্দোনেশীয় ভাষা

ইন্দোনেশীয় ভাষা বা বাহাসা ইন্দোনেসিয়া (Bahasa Indonesia) হচ্ছে ইন্দোনেশিয়ার রাষ্ট্রভাষা। ইন্দোনেশীয় ভাষাটি মালয় ভাষার একটি প্রমিত রূপ, যেটি বহু শতাব্দী ধরে ইন্দোনেশীয় দ্বীপপুঞ্জে লিংগুয়া ফ্রাংকা হিসেবে ব্যবহৃত হয়ে আসছিল। ১৯৪৫ সালে ইন্দোনেশিয়া নেদারল্যান্ড্‌সের কাছ থেকে স্বাধীনতা লাভ করলে ইন্দোনেশীয় ভাষাকে রাষ্ট্রীয় ভাষার মর্যাদা দেওয়া হয়। মালয় ও ইন্দোনেশীয় ভাষার ধ্বনি ব্যবস্থা, ব্যাকরণ ও শব্দভাণ্ডারে প্রচুর মিল আছে।
১৯৪৫ সালে ইন্দোনেশিয়া যখন স্বাধীনতা লাভ করে তখন ইন্দোনেশিয়ার মোট জনসংখ্যার মাত্র ৫% ইন্দোনেশীয় ভাষা কে মাতৃভাষা হিসাবে ব্যবহার করত অপরদিকে ইন্দোনেশিয়ার সংখ্যাগুরু (৪৫%) মানুষের মাতৃভাষা ছিল জাভাই ভাষা৷ তা-সত্ত্বেও মালয় ভাষার উপভাষা ইন্দোনেশীয় ভাষাকে রাষ্ট্র ভাষা হিসাবে গ্রহণ করা হয়৷ এর কারণ ছিল মালয় ভাষা বহু শতাব্দি ধরে লিংগুয়া ফ্রাংকা হিসাবে ব্যবহৃত হয়ে আসছিল অপরদিকে যদি সংখ্যাগুরু জাভানিজের ভাষাকে রাষ্ট্র ভাষা করা হত তবে অন্যান্য জাতিগোষ্ঠীর মানুষেরা বৈষম্যের শিকার হত এবং সংখ্যাগুরু জাভানিজরা অন্যদের থেকে বেশি সুবিধা গ্রহণ করত৷ 
ইন্দোনেশিয়াতে সম্ভবত প্রায় আড়াই কোটি লোক মাতৃভাষা হিসেবে ইন্দোনেশীয় ভাষায় কথা বলে। এছাড়া আরও প্রায় ১৪ কোটি লোক দ্বিতীয় ভাষা হিসেবে ইন্দোনেশীয়তে কথা বলে। এছাড়া নেদারল্যান্ড্‌স, ফিলিপিন দ্বীপপুঞ্জ, সৌদি আরব এবং মার্কিন যুক্তরাষ্ট্রেও ইন্দোনেশীয় প্রচলিত।
ইন্দোনেশিয়ার সংখ্যাগুরু মানুষের ভাষা (প্রায় ৪৫%) হল জাভাই ভাষা। বাকী ৫৫% মানুষ প্রায় ৩০০ টি ভিন্ন ভাষায় কথা বলে থাকে৷ ঠিক কতজন মাতৃভাষা হিসেবে ইন্দোনেশীয় ভাষায় কথা বলে, তা নির্ণয় করা দুরূহ। বেশির ভাগ ইন্দোনেশীয় লোক দ্বিভাষিক। তারা ঘরে নিজের দ্বীপের স্থানীয় ভাষা শেখে এবং স্কুলে গিয়ে ইন্দোনেশীয় ভাষায় শিক্ষা নেয়। বড় নগর এলাকাগুলিতে ইন্দোনেশীয় ভাষার প্রচলন বেশি। অন্যদিকে ছোট শহর ও গ্রামাঞ্চলে স্থানীয় ভাষাগুলি বেশি প্রচলিত।
ইন্দোনেশীয় ভাষা বর্তমানে লাতিন লিপিতে প্রচলিত। তবে মালয় ভাষার মতোই আগে এটি জাবি লিপিতে প্রচলিত ছিল।
ইন্দোনেশীয় ভাষা ইন্দোনেশিয়ার সরকারি প্রশাসনের ভাষা। শিক্ষার সমস্ত পর্যায়ে মাধ্যম হিসেবে এটি ব্যবহৃত হয়। দেশটির গণমাধ্যমে এই ভাষারই আধিপত্য। টিভি প্রোগ্রামগুলি প্রায় সবই ইন্দোনেশীয় এবং সমস্ত বিদেশী প্রোগ্রাম ইন্দোনেশীয় ভাষায় ডাব করে বা সাবটাইটেলসহ সম্প্রচার করা হয়। পপ সঙ্গীত, কার্টুন, কমিক্স, সাহিত্য সর্বত্রই এটি ব্যবহৃত।